#2247: Memiliki Senjata Api

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah hukum memiliki senjata api dan senjata tajam seperti pedang. Adakah di sana nas dalam al-Quran dan hadith berkenaan perkara di atas?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada zaman Rasulullah SAW, orang yang memiliki senjata yang dibawa ke mana-mana adalah dibolehkan. Senjata pada zaman tersebut banyak digunakan untuk menjaga diri dan berperang. Berbeza pada zaman sekarang yang mana banyak senjata khususnya senjata api yang disalahgunakan untuk perbuatan jenayah sehingga mengancam nyawa masyarakat.
Rasulullah SAW ada beberapa senjata dan kelengkapan perang sebagaimana yang direkodkan dalam sejarah. Berikut adalah apa yang boleh kita temui dalam pelbagai kitab sirah:
Pedang
Menurut Ibn al-Qayyim, Nabi SAW mempunyai sembilan bilah pedang iaitu Ma’thur (مأثور), yang merupakan pedang pertama yang dimilikinya dan diwarisi daripada bapanya, al-‘Adhb (العَضْب),  Zulfiqar (ذو الفِقار) dan ia adalah pedang yang hampir-hampir Baginda tidak mahu berpisah dengannya, al-Qula‘i (القلَعي), al-Battar (البتَّار); al-Hatf (الحَتْف) al-Rasub (الرَّسوب), al-Mikhzam (المِخْذَم) dan al-Qadhib (القضيب). (Lihat
Zad al-Ma‘ad
, 1/123).
Menurut  al-Hafiz ‘Abd al-Ghani al-Maqdisi, pedangnya yang bernama Zulfiqar diperoleh dalam Perang Badar. Manakala dalam
al-Ghurar wa al-Durar
 dinyatakan, terdapat pendapat menyatakan, ia dihadiahkan oleh al-Hajjaj bin ‘Allat. Itulah pedang yang dilihat Baginda dalam mimpinya tentang Perang Uhud. Asalnya, ia adalah milik Munabbih bin al-Hajjaj al-Sahmi.
[1]
Baginda mendapat tiga pedang daripada senjata-senjata Bani Qainuqa‘ iaitu pedang Qula‘i, pedang yang dipanggil Battar dan pedang yang dipanggil al-Hanif. Selepas itu, Baginda memperoleh al-Mikhzam, Rasub, yang diperoleh daripada al-Fuls yang dibuat di Tai’.
Anas bin Malik menyebutkan,
na‘l
[2]
 pedang Rasulullah SAW adalah daripada perak, begitu juga
qabi‘ah
[3]
nya adalah  daripada perak, dan di antaranya pula ada cincin daripada perak. (Lihat
Mukhtasar Sirah al-Nabi
, hlm. 133-134;
al-Ghurar wa al-Durar fi Sirah Khair al-Basyar
, hlm. 84).
Lembing (
الرُمح
)
Rasulullah SAW mempunyai lima batang lembing. Tiga batang lembing diperoleh daripada persenjataan Bani Qainuqa‘ melalui harta rampasan perang. Manakala dua lembing lagi, dipanggil sebagai al-Mathwa (الْمَثْوَى) dan al-Muthanna (الْمُثَنَّى). (Lihat
‘Uyun al-Athar
, 2/386;
Mukhtasar Sirah al-Nabi
, hlm. 133;
al-Mausu‘ah al-Fiqhiyyah al-Kuwaitiyyah
, 11/338).
Busur dan bekas anak panah
Menurut Ibn al-Qayyim, Nabi SAW memiliki tujuh busur iaitu al-Zarwa’ (الزَّوْرَاءُ), al-Rauha’ (الرَّوْحَاءُ), al-Safra’ (الصَّفْرَاءُ), al-Baidha’ (الْبَيْضَاءُ), al-Katum (الْكَتُومُ) dan al-Sadad (السَّدَادُ). Al-Katum telah patah pada peperangan Uhud lalu Qatadah bin al-Nu‘man telah mengambilnya. (Lihat
Zad al-Ma‘ad
, 1/124;
al-Ghurar wa al-Durar fi Sirah Khair al-Basyar
, hlm. 85;
al-Mausu‘ah al-Fiqhiyyah al-Kuwaitiyyah
, 11/338).
Manakala menurut  al-Hafiz ‘Abd al-Ghani al-Maqdisi, Baginda SAW mempunyai tiga busur iaitu busur yang dinamakan al-Rauha’, busur yang dinamakan Syauhat (شَوْحَط), dan busur kuning yang dinamakan sebagai al-Safra’. (Lihat
Mukhtasar Sirah al-Nabi
, hlm. 133).
Selain daripada itu, Baginda SAW juga mempunyai bekas anak panah (الجَعْبَةِ) iaitu
al-Kinanah
 (الْكِنَانَةُ),
[4]
 yang mana dikumpulkan anak panah di dalamnya. Bekas anak panah itu dipanggil sebagai al-Kafur (الْكَافُورُ). (Lihat
Zad al-Ma‘ad
, 1/124;
‘Uyun al-Athar
, 2/386).
Harbah
 (
الحَرْبَة
ُ)
[5]
Dalam
al-Mausu‘ah al-Fiqhiyyah
 dinyatakan di antara nama
harbah
milik Rasulullah SAW ialah al-Nab‘ah (النَّبْعَةُ) dan al-Baidha’ (الْبَيْضَاءُ). (Lihat
al-Mausu‘ah al-Fiqhiyyah al-Kuwaitiyyah
, 11/338). Begitu juga Ibn al-Qayyim turut menyebutkan bahawa Rasulullah SAW mempunyai
harbah
 yang dipanggil sebagai al-Nab‘ah, satu lagi
harbah
besar yang dipanggil sebagai al-Baidha’, dan satu lagi harbah kecil yang menyerupai tongkat  yang dipanggil sebagai al-‘Anazah (الْعَنَزَةُ). Baginda SAW berjalan dengan membawanya di tangan pada hari raya, kemudian diletakkan di hadapannya dan dijadikan sebagai sutrah solat. Begitu juga Baginda kadang-kadang berjalan dengan membawanya (pada hari lain selain hari raya). (Lihat
Zad al-Ma‘ad
, 1/125).
Dalam isu di atas, pada asasnya, memiliki senjata adalah urusan dunia yang sifatnya
mubah
(harus) kerana tidak ada dalil yang melarangnya. Akan tetapi, sesuatu yang
mubah
, jika dilarang oleh pemerintah, maka ia menjadi haram hukumnya. Hal ini kerana Allah SWT memerintahkan kita untuk mentaati pemerintah selama mana arahan mereka bukan dalam perkara maksiat.
Firman Allah SWT:
يَا أَيُّهَا الَّذِينَ آمَنُوا أَطِيعُوا اللَّـهَ وَأَطِيعُوا الرَّسُولَ وَأُولِي الْأَمْرِ مِنكُمْ
Maksudnya:
“Wahai orang-orang yang beriman, taatlah kamu kepada Allah dan taatlah kamu kepada Rasulullah dan kepada”Ulil-Amri” (orang-orang yang berkuasa) dari kalangan kamu.”
(Surah al-Nisa’: 59)
Syeikh Ibrahim berkata: “Bentuk yang ketika pemerintah memerintahkan untuk melakukan sesuatu yang hukumnya boleh atau memerintahkan untuk meninggalkannya. Maka pemerintah wajib ditaati dalam masalah tersebut berdasarkan keumuman dalil yang memerintahkan untuk mentaati pemerinytah selama mana perintahnya tidak mengandungi kemaksiatan. Abu al-Abbas al-Qurtubi berkata: “
Seandainya pemerintah memerintahkan sesuatu yang harus, maka perintahnya tersebut menjadi wajib dan tidak boleh diperselisihi
.” Al-Munawi berkata: “
Di dalamnya terdapat dalil bahawa jika pemerintah memerintahkan suatu perkara yang sunat atau yang harus, maka wajib ditaati
.” Demikian juga yang disepakati oleh al-Mubarakfuri. (Lihat
al-Ihkam fi Sabri Ahwal al-Hukkam
, hlm. 33)
Di samping itu, setiap perkara akan dinilai berdasarkan tujuan perbuatannya berasaskan kaedah:
الأَمُوْرُ بِمَقَاصِدِهَا
Maksudnya:
“Setiap perkara itu dinilai berdasarkan tujuan-tujuannya.”
(Lihat
al-Asybah wa al-Naza’ir
oleh al-Suyuti, 1/8)
Oleh itu, niat dan tujuan perbuatan seseorang itu akan menunjukkan kepada hukum syariat sama ada halal atau haram perbuatannya. Sekiranya sesuatu perbuatan itu bertujuan kepada kejahatan maka haram perbuatannya itu.
Selain itu, terdapat larangan membawa sesuatu senjata dengan tujuan untuk menakut-nakutkan orang lain. Perbuatan ini dilarang sama sekali oleh Nabi SAW berdasarkan hadith daripada Ibn Umar R.Anhuma, bahawa Nabi SAW bersabda:
مَنْ حَمَلَ عَلَيْنا السِّلاَحَ فَلَيْسَ مِنّا
Maksudnya: “
Sesiapa yang membawa senjata untuk menakut-nakutkan kami, maka dia bukan daripada kalangan kami.”
Riwayat al-Bukhari (6874) dan Muslim (291)
Imam al-Nawawi berkata: Di sisi ahli ilmu memberi maksud perbuatan membawa senjata untuk menakutkan orang ramai bukanlah daripada petunjuk dan amalan kami. (Lihat
Syarh al-Nawawi ‘ala Sahih Muslim,
 1/109)
Dalam riwayat lain, daripada ‘Abd al-Rahman bin Abi Laila, katanya: Bahawa para sahabat Nabi Muhammad SAW bermusafir bersama Baginda. Salah seorang daripada mereka tertidur lalu ada sebahagian sahabat yang mengambil dan menarik tali yang ada bersamanya sehingga orang yang tidur itu terkejut. Lalu Rasulullah SAW bersabda:
لاَ يَحِلُّ لِمُسْلِمٍ أَنْ يُرَوِّعَ مُسْلِمًا
Maksudnya:
“Tidak halal bagi seorang Muslim membuat saudara Muslimnya terkejut.”
Riwayat Abu Daud (5004)
Ibn Ruslan menerangkan bahawa perbuatan memeranjatkan orang tersebut adalah salah satu bentuk kezaliman pada mangsa. Dan pada makna larangan ini setiap perbuatan membuat orang Islam terkejut atau takut adalah suatu kezaliman dan kelalaian. (Lihat
Syarh Sunan Abi Daud,
 19/164-165)
Penutup
Dalam kehidupan bernegara, kita wajib mematuhi peraturan sesebuah negara yang kita berada di dalamnya. Sebagai contoh, dalam sesebuah negara, senjata seperti pistol atau senapang tidak boleh digunakan sewenang-wenangnya oleh sesiapa pun kecuali mendapat lesen dan kebenaran oleh pihak pemerintah.
[6]
 Justeru, ketika ini, tidak boleh kita memilikinya melainkan mengikut kebenaran yang telah ditetapkan mengikut syarat-syaratnya.
Akhir kalam, Islam mengajar kepada kita, sentiasa membuat persiapan dan persediaan dalam menghadapi sebarang bentuk musuh dengan semampu mungkin. Hal ini berdasarkan nas Ilahi:
وَأَعِدُّوا لَهُم مَّا اسْتَطَعْتُم مِّن قُوَّةٍ وَمِن رِّبَاطِ الْخَيْلِ تُرْهِبُونَ بِهِ عَدُوَّ اللَّهِ وَعَدُوَّكُمْ وَآخَرِينَ مِن دُونِهِمْ لَا تَعْلَمُونَهُمُ اللَّهُ يَعْلَمُهُمْ ۚ وَمَا تُنفِقُوا مِن شَيْءٍ فِي سَبِيلِ اللَّهِ يُوَفَّ إِلَيْكُمْ وَأَنتُمْ لَا تُظْلَمُونَ
Maksudnya:
“Dan sediakanlah untuk menentang mereka (musuh yang menceroboh) segala jenis kekuatan yang dapat kamu sediakan dan dari pasukan-pasukan berkuda yang lengkap sedia, untuk menggerunkan dengan persediaan itu musuh Allah dan musuh kamu serta musuh-musuh yang lain dari mereka yang kamu tidak mengetahuinya; sedang Allah mengetahuinya. Dan apa sahaja yang kamu belanjakan pada jalan Allah akan disempurnakan balasannya kepada kamu, dan kamu tidak akan dianiaya.”
(Surah al-Anfal:60)
[1]
Terdapat riwayat daripada Abu Musa R.A, daripada Nabi SAW bahawa Baginda bersabda:
رَأَيْتُ فِي رُؤْيَايَ أَنِّي هَزَزْتُ سَيْفًا فَانْقَطَعَ صَدْرُهُ، فَإِذَا هُوَ مَا أُصِيبَ مِنَ المُؤْمِنِينَ يَوْمَ أُحُدٍ، ثُمَّ هَزَزْتُهُ أُخْرَى فَعَادَ أَحْسَنَ مَا كَانَ، فَإِذَا هُوَ مَا جَاءَ بِهِ اللَّهُ مِنَ الفَتْحِ وَاجْتِمَاعِ المُؤْمِنِينَ، وَرَأَيْتُ فِيهَا بَقَرًا، وَاللَّهُ خَيْرٌ، فَإِذَا هُمُ المُؤْمِنُونَ يَوْمَ أُحُدٍ
Maksudnya: “Aku melihat dalam mimpiku bahawa aku menggoncang sebilah pedang dengan kuat dan bilahnya patah. Ia melambangkan apa yang menimpa kaum muslimin ketika perang Uhud. Kemudian aku menggoncangnya sekali lagi dan ia kembali sempurna seperti sebelumnya. Ia melambangkan bantuan daripada Allah berupa pembukaan (kota Makkah) dan penyatuan kaum Muslimin. Aku melihat lembu-lembu (disembelih) di dalam mimpi itu dan ketentuan Allah bagi yang terbunuh itu lebih baik. Lembu-lembu itu ternyata melambangkan orang-orang Mukmin (yang mati syahid) dalam Perang Uhud.”  Riwayat al-Bukhari (4081)
[2]
 Na‘l (نَعْلُ) pedang ialah besi di bahagian bawah sarung pedang.
[3]
 Qabi‘ah (قَبِيعَةُ) pedang  ialah besi atau perak yang terdapat di bahagian hujung (bawah) hulunya.
[4]
 Perkataan al-Kinanah ialah bekas anak panah yang kecil yang diperbuat daripada kulit atau seumpamanya untuk diletakkan anak-anak panah.
[5]
 Al-Harbah ialah lembing pendek. (Lihat Kamus Besar Arab-Melayu Dewan, DBP, hlm. 414). Ia juga didefinisikan sebagai sejenis senjata tujahan dengan batang panjang, atau senjata runcing, nipis dan panjang yang digunakan pada masa lampau untuk melembing ikan atau membunuh semasa peperangan. (Lihat https://www.almaany.com/en/dict/ar-en/الحَرْبَةُ/).
[6]
 (Akta 206) – Suatu Akta berhubung dengan senjata, senjata tiruan dan amunisi.
(Akta 37) – Suatu Akta bagi mengadakan penalti lebih berat kerana menggunakan senjata api pada melakukan kesalahan-kesalahan tertentu dan bagi kesalahan-kesalahan tertentu berkenaan dengan senjata api, dan bagi membuat peruntukan khas berkenaan dengan bidang kuasa mahkamah-mahkamah mengenai kesalahan-kesalahan di bawahnya dan perbicaraannya.
Kandungan Terperinci mengenai Akta Senjata Api (Penalti Lebih Berat) 1971 (Akta 37) :
Akta Senjata 1960 (Akta 206) adalah undang-undang di Malaysia yang mengawal pembelian, pemilikan, penggunaan, dan penjualan senjata api dan bahan letupan. Akta ini juga membahayakan aktiviti pengeluaran dan pengedaran senjata api dan bahan letupan secara tidak sah.
Di bawah Akta Senjata 1960, seseorang perlu memperoleh lesen senjata untuk membeli dan memiliki senjata api atau bahan letupan. Syarat-syarat untuk memperoleh lesen senjata termasuk kelayakan dan kebolehpercayaan individu, tujuan penggunaan, jenis senjata yang dikehendaki, dan tempat penyimpanan yang selamat. Lesen senjata juga memerlukan pembaharuan setiap dua tahun.
Akta Senjata 1960 juga mengawal pemilikan dan penggunaan senjata api dan bahan letupan oleh orang asing. Orang asing perlu memperoleh kebenaran khas untuk memiliki atau menggunakan senjata api dan bahan letupan.
Undang-undang ini memberikan hukuman yang berat untuk kesalahan yang berkaitan dengan senjata api dan bahan letupan, termasuk penjara, denda, dan hukuman mati. Seseorang yang didapati bersalah mempunyai senjata api atau bahan letupan secara tidak sah boleh dihukum dengan penjara sehingga 14 tahun.
Akta Senjata Api (Penalti Lebih Berat) 1971 (Akta 37) pula adalah undang-undang di Malaysia yang mengukuhkan lagi Akta Senjata 1960. Akta ini memberikan hukuman yang lebih berat kepada mereka yang melakukan kesalahan yang berkaitan dengan senjata api dan bahan letupan, termasuk hukuman mati wajib bagi kesalahan tertentu seperti pembunuhan yang dilakukan dengan senjata api.
Akta ini juga memperkenalkan peruntukan untuk mengawal penggunaan senjata api dan bahan letupan dalam situasi yang berisiko tinggi, seperti demonstrasi awam dan kejadian keganasan. Polis dan pihak berkuasa yang lain mempunyai kuasa untuk mengambil tindakan yang diperlukan untuk mengawal situasi dan mengambil kira keselamatan awam.
Dalam kesimpulannya, kedua-dua undang-undang ini mempunyai peranan penting dalam mengawal penggunaan, pembelian, dan pemilikan senjata api dan bahan letupan di Malaysia, dan memberikan hukuman yang tegas bagi mereka yang melakukan kesalahan berkaitan dengan senjata api dan bahan letupan.
Bertarikh: 13 Julai 2023 bersamaan 24 Zulhijjah 1444 H


#2248: Was-was Dalam Melafazkan Talak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Dr Zulkifli, saya ingin bertanya saya baru sahaja bernikah dengan orang Jepun pada bulan 5 tahun ini. Semasa saya baru bernikah, saya menerangkan pada isteri saya bahawa dalam Islam kalau si suami bercakap tentang cerai, walaupun si suami tak berniat, tetap jatuh talak. Beberapa minggu selepas itu, timbul keraguan dalam diri saya, keraguan yang mengatakan saya telah secara tidak sengaja terjatuh talak ke atas isteri saya. Disebabkan itu, saya cuba mencari jawapan sendiri di Youtube. Saya juga ada tengok video yang mengatakan lafaz cerai seorang diri tanpa ada sesiapa di sekeliling juga dikira jatuh talak  dan selepas tonton video itu, tiba-tiba muncul keraguan yang baru seolah saya pernah lafaz cerai seorang diri tanpa ada sesiapa di sekeliling saya. Tapi saya tak ingat bila, dan di mana. Kadang saya juga rasa macam tak pernah lafaz perkataan tersebut. Soalan saya, betul ke lafaz seorang diri tanpa ada sesiapa di sekeliling juga dikira jatuh talak ? Apa perlu saya buat sebab saya ada keraguan tapi tak ingat jika saya betul-betul pernah lafaz atau tidak. Saya harap dato boleh bantu saya. Hari-hari saya minta pada Allah supaya berikan petunjuk. Saya selalu fikir pasal ini dan ia mengganggu aktiviti harian saya. Terima kasih Dato.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan hadith yang diriwayatkan oleh Abu Hurairah bahawa Rasulullah SAW bersabda:
ثَلاَثٌ جِدُّهُنَّ جِدٌّ وَهَزْلُهُنَّ جِدٌّ النِّكَاحُ وَالطَّلاَقُ وَالرَّجْعَةُ
Maksudnya
:
Tiga perkara yang dilakukan secara bersungguh menjadi sah, dan secara gurauan juga akan menjadi sah; nikah, talak dan rujuk.
Riwayat Abu Daud  (2194). Syeikh Syuaib berkata hadis ini
hasan li ghairih
.
Al-Khattabi menukilakan bahawa : para ahli ilmu bersepakat bahawa lafaz talak yang jelas, jika diucapkan oleh seseorang yang telah baligh yang berakal, ia dianggap sebagai talak yang sah dan tidak berguna lagi baginya untuk mengatakan bahawa ia sedang bermain-main, bergurau dan tidak berniat untuk bercerai atau perkara seumpamanya. (Lihat
Ma’lim al-Sunan
,3/243)
Hadith ini juga menunjukkan bahawa perkara-perkara yang disebutkan dalam hadits dikira sekiranya disertakan dengan niat, kerana hukum asal hanya ditujukan kepada individu yang berakal yang mampu membuat pilihan, yang sengaja, dan ingat dia lakukan. Golongan yang tidak dikira sekiranya melakukan perkata tersebut adalah seperti orang yang dipaksa yang tidak mampu untuk membuat pilihan, orang yang mabuk yang berakal dalam keadaan mabuknya,  orang gila, orang yang salah dan yang lupa yang tidak mampu untuk mengingati. (Lihat ‘
Umdah al-Qari,
 20/251)
Terdapat  keadaan apabila suami  melafazkan talak secara sarih ia tidak menjatuhkan talak, antaranya ialah:
Orang yang tidur
Orang yang gila
Orang yang sabq
al-lisan
 (terlepas cakap).
Orang yang menyeru; yakni jika seseorang itu memiliki isteri yang bernama “Taliq” yang bermaksud orang yang diceraikan.
Penggunaan lafaz yang tidak difahami
Dipaksa dan mabuk atas sebab uzur
Al-Zuhaili menyatakan ketika menerangkan keadaan yang ke tiga :
“Jika seseorang lelaki terlepas cakap melafazkan talak tanpa berniatkan makna bagi huruf-huruf talaq, maka lagha, tidak jatuh talak. Begitu juga jika seseorang melafaz talak kerana menceritakan kisah orang lain, atau seorang ahli fiqh yang berulang-kali menyebut talak dalam pengajaran dan contoh yang diberi, maka lagha juga, kerana tiada niat.”
(
Lihat al-Mu’tamad fi al-Fiqh al-Syafi’ie
, 4/164)
Menjawab bagi persoalan di atas, kami katakan jika seseorang melafazkan talak bersendirian tanpa ada orang disekeliling dan ia disertakan dengan niat maka jatuhlah talak tersebut. Namun sekiranya seseorang melafazkannya tanpa sengaja atau tidak disertakan dengan  kehendak dan niatnya maka tidak jatuh lah talak  tersebut. Ini kerana  rukun talak seperti yang telah dinyatakan dalam kitab
Mughni al-Muhtaj
 ialah suami, isteri, sighah (lafaz), niat dan wilayah (kekuasaan)( Lihat
Mughni al-Muhtaj ila Ma’rifati Ma’ani al-Faz al-Minhaj
, 4/445)
Dalam situasi seperimana yang telah diterangkan, saudara dalam keadaan ragu-ragu dan kami katakan perlu kembali kepada hukum asal iaitu tidak jatuh talak  dan hendaklah saudara meninggalkan keraguan. Ini kerana kaedah fiqh menyebut:
الْأَصْلُ بَقَاءُ مَا كَانَ عَلَى مَا كَانَ والْيَقِينُ لَا يَزُولُ بِالشَّكِّ
Maksudnya:
 “
Asal (hukum) sesuatu perkara adalah kekal mengikut keadaan sebelumnya dan perkara yang sudah diyakini tidak boleh dihilangkan oleh keraguan.
” (Lihat
al-Asybah wa al-Nazair
oleh Ibn Nujaim, hlm. 47-49)
Diriwayat  daripada Hasan bin Ali R.Anhuma, Rasulullah SAW bersabda:
دَعْ مَا يَرِيبُكَ إِلَى مَا لاَ يَرِيبُكَ فَإِنَّ الصِّدْقَ طُمَأْنِينَةٌ وَإِنَّ الْكَذِبَ رِيبَةٌ
Maksudnya:
 “
Tinggalkanlah apa yang menjadi keraguan kepadamu kepada yang tidak meragukan. Maka sesungguhnya kebenaran itu adalah satu ketenangan dan sesungguhnya dusta itu adalah satu keraguan.
”
Riwayat al-Tirmizi (2708)
Justeru, kami nasihati supaya berusaha untuk meninggalkan was-was dan mengambil sikap tidak peduli terhadap was-was kerana ia datang daripada syaitan. Selain itu, sentiasalah menghadiri majlis ilmu dan rujuklah para ulama agar menemui jalan keluar dari masalah yang dihadapi.
Kami telah menjawab beberapa kali berkenaan denagn isu was-was maka boleh rujuk melalui laman web kami maktabahalbakri.com.
Semoga Allah SWT memberi kefahaman yang jelas dalam beragama dan Saya akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya
:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
(Surah al-Furqan: 74)
Wallahua’lam
Bertarikh: 13 Julai 2023 bersamaan 24 Zulhijjah 1444 H


#2249: Mengganti Harta Seseorang dengan Harga Asal atau Harga Semasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ingin bertanya, jika seseorang itu merosakkan barang orang lain, adakah dia perlu membayar harga asal barang tersebut, atau menggantikan barang tersebut mengikut harga semasa barang tersebut?
Sebagai contoh, Ali rosakkan telefon Abu yang berharga RM1000. Namun, harga telefon Abu di pasaran terkini adalah RM700. Adakah Ali perlu membayar RM1000 kepada Abu, atau membelikan untuknya telefon yang sama dengan harga RM700 (harga pasaran semasa)? Mohon pencerahan.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Harta setiap daripada kita merupakan hak eksklusif peribadi yang tidak boleh digunakan oleh orang lain melainkan dengan izin dan redha. Bahkan syara‘ mengharamkan perbuatan mengambil hak muslim yang lain dengan menjanjikan azab seksa api neraka bagi pelakunya. Ini berdasarkan firman Allah SWT:
يَا أَيُّهَا الَّذِينَ آمَنُوا لَا تَأْكُلُوا أَمْوَالَكُم بَيْنَكُم بِالْبَاطِلِ إِلَّا أَن تَكُونَ تِجَارَةً عَن تَرَاضٍ مِّنكُمْ ۚ
Maksudnya:
 “Wahai orang-orang yang beriman, janganlah kamu makan (gunakan) harta-harta kamu sesama kamu dengan jalan yang salah (tipu, judi dan sebagainya), kecuali dengan jalan perniagaan yang dilakukan secara suka sama suka di antara kamu.”
(Surah al-Nisa’: 29)
Kemudian Allah SWT berfirman dalam ayat seterusnya:
وَمَن يَفْعَلْ ذَٰلِكَ عُدْوَانًا وَظُلْمًا فَسَوْفَ نُصْلِيهِ نَارًا ۚ وَكَانَ ذَٰلِكَ عَلَى اللَّهِ يَسِيرًا
Maksudnya:
“Dan sesiapa berbuat demikian dengan menceroboh dan aniaya, maka kami akan masukkan dia ke dalam api neraka. dan balasan yang sedemikian itu adalah mudah bagi Allah, (tidak ada sesiapapun yang dapat menghalangnya).”
(Surah al-Nisa’: 30)
Imam Ibn Kathir mengatakan, siapa yang mengerjakan perkara yang telah Allah larang dengan sengaja secara zalim, sedangkan dia tahu akan pengharaman tersebut tetapi sengaja mengambil risiko dengan melakukannya, Allah SWT berfirman: “
maka kami akan masukkan dia ke dalam api neraka.
” Ini merupakan amaran yang dahsyat dan ancaman yang pasti. (Lihat
Tafsir al-Quran al-‘Azim
, 2/237)
Larangan mengambil hak orang lain ini juga
thabit
 dalam hadith, seperti yang diriwayatkan daripada Abu Hamid al-Sa‘idi R.A bahawa Rasulullah SAW bersabda:
وَاللَّهِ لَا يَأْخُذُ أَحَدٌ مِنْكُمْ مِنْهَا شَيْئًا بِغَيْرِ حَقِّهِ، إِلَّا لَقِيَ اللهَ تَعَالَى يَحْمِلُهُ يَومَ القِيَامَةِ
Maksudnya:
“Demi Allah, tidaklah seseorang daripada kamu mengambil sesuatu yang bukan haknya melainkan dia akan bertemu dengan Allah pada hari kiamat kelak dengan membawa barang tersebut.”
Riwayat al-Bukhari (6979) dan Muslim (1832)
Diriwayatkan daripada Abu Bakrah Nafi‘ bin al-Harith R.A bahawa Rasulullah SAW bersabda:
فَإِنَّ دِمَاءَكُمْ، وَأَمْوَالَكُمْ، وَأَعْرَاضَكُمْ، بَيْنَكُمْ حَرَامٌ، كَحُرْمَةِ يَوْمِكُمْ هَذَا، فِي شَهْرِكُمْ هَذَا، فِي بَلَدِكُمْ هَذَا
Maksudnya:
“Sesungguhnya darahmu, hartamu dan kehormatanmu terpelihara antara sesama kamu sebagaimana terpeliharanya hari ini, bulan ini dan negerimu ini.”
Riwayat al-Bukhari (67) dan Muslim (1679)
Menjawab persoalan yang ditanyakan, sebetulnya adalah mengganti semula barang yang dirosakkan tersebut atau menggantikannya semula mengikut harga semasa.
Imam al-Syafi‘i menyatakan, sekiranya seseorang merampas sesuatu barangan makanan daripada orang lain sama ada sebutir bijian, sebiji tamar atau barang masakan, kemudian dia memakannya, maka dia perlu membayar ganti rugi dengan sesuatu yang sejenis dengannya. Sekiranya dia tidak memperoleh ganti yang sejenis, maka perlu membayar dengan nilai yang setara dengannya. (Lihat
al-Umm
, 3/259)
Disebutkan di dalam
al-Mausu‘ah al-Fiqhiyyah al-Kuwaitiyyah
bahawa tiada sebarang perbezaan pendapat bahawa jika seseorang itu merosakkan harta, dan jika harta tersebut
mithliy
 (مِثْلِيٌّ) yakni ada gantiannya yang serupa, maka dia wajib menggantinya. Jika harta tersebut
qimiy
(قِيمِيٌّ) yakni tidak ada gantian yang serupa tetapi mempunyai nilai khusus, dia wajib membayar berdasarkan nilai tersebut. Begitu juga, kita tidak mengetahui sebarang perbezaan pendapat bahawa menganggarkan nilai mengambil kira tempat berlakunya kerosakan tersebut.
Jika barang yang rosak tersebut
mithliy
(ada gantiannya yang serupa), tetapi dia tidak menjumpai orang yang menjualnya di pasaran, maka dia boleh menukarkan gantian dalam bentuk wang. (Lihat
al-Mausu‘ah al-Fiqhiyyah al-Kuwaitiyyah
, 1/226)
Dapat difahami bahawa, jika seseorang itu merosakkan barang orang lain, maka dia perlu menggantikan barang tersebut dengan membelinya (mengikut harga pasaran semasa) dan memberikan barang tersebut kepada pemiliknya, atau membayar semula kepada pemiliknya dengan nilai yang setara dengan nilai semasa barang tersebut di tempat berlakunya kerosakan tersebut.
Peristiwa begini juga pernah berlaku pada zaman Rasululllah SAW. Ini berdasarkan hadith yang diriwayatkan daripada Saidatina ‘Aisyah R.Anha, katanya: “Aku belum pernah melihat orang yang pandai memasak makanan seperti Safiyyah. Dia memasakkan makanan untuk Rasulullah SAW dan hantarkan kepadanya. Lalu perasaan marah kerana cemburu menyelubungiku maka aku pecahkan bekas makanan tersebut.” Apabila ‘Aisyah memohon maaf atas perbuatannya kepada Rasulullah SAW, beliau bertanya: “Apakah kafarah (ganti) bagi perbuatanku itu?”, Baginda SAW bersabda:
إِنَاءٌ مِثْلُ إِنَاءٍ وَطَعَامٌ مِثْلُ طَعَامٍ
Maksudnya:
“Bekas bersamaan dengan bekas, makanan bersamaan dengan makanan.”
Riwayat Abu Dawud (3568), al-Nasa’ie (3957) dan Ahmad (25155)
Kesimpulan
Kami katakan, jika seseorang itu merosakkan barang orang lain, wajib ke atasnya mengganti semula barang tersebut. Terdapat 2 cara untuk mengganti semula:
Menggantikan dengan barang yang sama jenis.
Menggantikan dengan nilai yang setara dengan barang tersebut.
Justeru kami katakan, dalam isu seperti ini hendaklah ikut kepada harga semasa kerana itu yang lebih tepat. Jika mungkin ada yang seumpamanya dan pemilik barang tersebut mahukan ia diganti dengan barang, maka boleh diganti dengan yang seumpamanya.
Begitu juga dalam hal ini, perbincangan yang harmoni antara kedua-dua pihak adalah penting. Sebaiknya, ia diputuskan oleh orang yang memahami akan nilai sebenar barang tersebut, dan ini jauh lebih baik agar kedua-duanya boleh berpuas hati.
Akhir kalam, banyakkan
tasamuh
 dan toleransi, semoga ikatan ukhuwwah akan bertambah utuh dan teguh antara keduanya. Marilah sama-sama kita berdoa:
اللَّهُمَّ إِنِّي أَسْأَلُكَ عِلْمًا نَافِعًا، وَرِزْقًا طَيِّبًا، وَعَمَلاً مُتَقَبَّلاً
Maksudnya:
“Ya Allah, aku memohon kepada-Mu ilmu yang bermanfaat, rezeki yang baik dan amalan yang diterima.”
Wallahu a‘lam
Bertarikh: 13 Julai 2023 bersamaan 24 Zulhijjah 1444 H


#225 Wali Nikah Fasiq

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah wali fasiq boleh menikahkan anaknya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Wali ataupun dalam bahasa arabnya
al-Wali
 (الوَلِي) dari sudut Bahasa bermaksud “dekat atau hampir”. Ia disebut “
waliyyahu, walyan
” iaitu hampir kepadanya. Dan “
wali al-Amr
”, apabila berurusan dengannya dan “
Tawalla al-Amr
” iaitu dilantik akan dia.
Dari sudut istilah, al-Wilayah digunakan sebagai ketua yang tertinggi, qadi, tentera dan selainnya. Terdapat pelbagai maksud yang digunakan pada kalimah Wali atau Wilayah, ia juga memberi maksud sebagai wakil atau penjaga seperti yang diibaratkan sebagai wali di dalam nasab keturunan, wakil dalam pembahagian harta dan lain-lain lagi.
[1]
Selain itu, pada maksud yang lain al-Wilayah berlawan dengan
al-A’dawah
, secara asalnya ia bermaksud kasih sayang dan hampir. Dan maksud
al-A’dawah
 ialah kebencian dan jauh.
[2]
Wali pernikahan pula adalah orang yang menentukan sahnya akad. Akad nikah tidak sah dengan ketiadaannya. Wali itu seperti bapa, orang yang diwasiatkan, karib kerabat yang dekat (
al-Qarib al-Ashib
) , orang yang membebaskan hamba, penguasa dan raja.
[3]
Perkataan fasiq adalah berasal dari perkataan ‘فسَق يَفْسِقُ ويَفْسُقُ فِسْقاً وفُسوقاً’. Ibn Manzur menyebut: Al-Fisq iaitu kederhakaan dan meninggalkan perintah Allah Azza wa Jalla dan keluar dari jalan kebenaran.
[4]
Fasiq pada istilah bermaksud seorang yang melakukan dosa besar atau sering melakukan dosa-dosa kecil.
[5]
Imam al-Syaukani menukilkan pandangan Imam al-Qurtubi yang menyebut: “Adapun kefasiqan yang umumnya digunakan dalam Syariat ialah: (Perbuatan yang menyebabkan) keluar dari batas ketaatan kepada Allah SWT. Terkadang perbuatan tersebut boleh menyebabkan kekafiran dan boleh juga dianggap sebagai kemaksiatan.”
[6]
Ini sepertimana disebut dalam hadis, Nabi SAW bersabda:
سِبَابُ الْمُسْلِمِ فُسُوقٌ، وَقِتَالُهُ كُفْرٌ
Maksudnya:
 “
Memaki orang muslim itu perbuatan fasiq dan memeranginya perbuatan kufur.”
[7]
Kata Ibn Battal ketika mensyarahkan hadith ini, maksud dilarang mencaci orang muslim itu, kerana maruah diri seorang muslim adalah terpelihara (haram dicabul) sebagaimana haram darah dan hartanya. Kaedah fiqh juga menyebut:
الأَصْلُ بَرَاءَةُ الذِّمَّةِ
Maksudnya:
 “
Asal seseorang itu adalah suci maruahnya (bebas dari tuduhan dan tanggungan).”

[8]
Rukun nikah sebagaimana yang diketahui mempunyai lima rukun. Salah satu rukun tersebut ialah hendaklah mempunyai wali. Kewujudan wali adalah wajib semasa aqad.
Pengarang kitab al-Fiqh al-Manhaji
[9]
 menyebut: Seseorang perempuan tidak harus dikahwini, mengahwinkan dirinya sendiri atau mengahwinkan orang lain sama ada dengan izin atau tidak, walaupun terdapat ijab dan qabul daripada perempuan tersebut.
Hal ini berdasarkan hadith daripada Abu Hurairah RA, Rasulullah SAW bersabda:
لاَ تُزَوِّجُ الْمَرْأَةُ الْمَرْأَةَ وَلاَ تُزَوِّجُ الْمَرْأَةُ نَفْسَهَا
Maksudnya:
 “
Seseorang perempuan tidak harus mengahwinkan perempuan lain dan tidak harus mengahwinkan dirinya sendiri.”
[10]
Para sahabat R.Anhum menggelarkan perempuan yang mengahwinkan dirinya sendiri sebagai perempuan yang jahat, manakala dalam riwayat yang lain, dia disebut penzina.
Berdasarkan persoalan yang dikemukakan, wali yang fasiq ialah wali yang tidak adil. Maksud adil ialah tidak melakukan dosa besar, tidak mengekalkan dosa kecil dan tidak mencemarkan maruah diri, seperti kencing di jalanan, berjalan tanpa kasut dan seumpamanya. Wali yang fasiq, iaitu tidak adil tidak boleh mengahwinkan perempuan yang beriman, bahkan hak perwalian berpindah kepada wali adil yang seterusnya mengikut urutan.
[11]
Hal ini berdasarkan kata-kata Ibn Abbas R.Anhuma:
لا نِكَاحَ إِلا بِوَلِيٍّ مُرْشِدٍ وَشَاهِدَيْ عَدْلٍ.
Maksudnya: “
Tidak sah nikah melainkan oleh wali yang mursyid dan dua orang saksi yang adil
.”
[12]
Imam al-Syafie berkata: Maksud mursyid dalam hadith tersebut adalah adil. Hal ini adalah kerana fasiq merupakan kekurangan yang merosakkan persaksian dan ia menghalang perwalian dalam perkahwinan.
Begitu juga sebuah hadis yang merupakan dalil dalam menjadikan wali sebagai syarat sah bagi nikah adalah sabda Nabi SAW :
لَا نِكَاحَ إلَّا بِوَلِيٍّ وَلَا بِشَاهِدَي عَدْلٍ
Maksudnya:

Tidak ada nikah melainkan dengan adanya wali dan juga dua orang saksi.
[13]
Mazhab al-Imam al-Syafie dan selainnya berpendapat bahawa penafian yang terdapat di dalam hadis tersebut merupakan penafian terhadap kesahihan nikah, atau di dalam bahasa arabnya disebut نفي الصحة. Justeru, tanpa adanya wali mursyid ia membawa kepada implikasi tidak sahnya sesebuah pernikahan.
[14]
Syeikh Wahbah al-Zuhaili menyatakan: Ini kerana kewalian amat berhajat kepada pengamatan dan mentaqdirkan maslahat. Justeru, tidak layak seorang wali fasiq untuk mewalikan perempuan sama seperti kewalian harta. Inilah mazhab Syafi’e dan Hanbali.
[15]
Pendapat lain menyatakan bahawa adil tidak menjadi syarat dalam perkahwinan. Hal ini kerana kelayakan menjadi wali adalah berdasarkan kepada pertalian waris yang menimbulkan perasaan kasih sayang untuk kebaikan orang di bawah jagaannya sama ada dia bersifat adil atau sebaliknya. Hal ini kerana meletakkan syarat adil kepada wali menyebabkan berlakunya kesulitan yang besar disebabkan orang yang adil sedikit sahaja bilangannya, lebih-lebih lagi pada masa ini. Pada zaman mana-mana sekalipun, tidak pula diketahui ada orang fasiq yang dilarang mengahwinkan anak-anak perempuan mereka.
[16]
Sebagai penutup,
kami menyimpulkan bahawa sahnya nikah yang dinikahkan oleh wali yang fasiq, namun kami mengesyorkan supaya memulakan upacara akad nikah dengan bersama-sama bersyahadah dan beristighfar
. Begitu juga berlaku pengulangan istighfar dan taubat beberapa kali sebelum majlis akad nikah. Di samping itu, ambillah kesempatan untuk memberi nasihat agar para wali sentiasa bertaubat dan beristighfar.
Hal ini kerana pada zaman sekarang, adalah sukar untuk mencari orang yang tidak fasiq mengikut nilaian fasiq pada zaman dahulu
. Justeru, sekiranya wali itu merupakan wali mujbir, maka hendaklah diminta untuk bertaubat terlebih dahulu sebelum berlangsungnya majlis akad atau mereka boleh wakilkan kepada imam atau jurunikah.
Wallahua`lam.
Bertarikh 5 Januari 2022 bersamaan 2 Jamadil Akhir 1443 H

[1]
 Lihat
al-Mausu’ah al-Fiqhiyyah al-Kuwaitiyyah
, 45/135
[2]
 Lihat
al-Furqan Baina Aulia’ al-Rahmah
wa
 Aulia’ al-Syaitan
, hlm 9
[3]
 Lihat
al-Fiqh ‘ala al-Madzahib al-Arba’ah,
 4/29
[4]
 Lihat
Lisan al-‘Arab,
 10/308
[5]
 Lihat
Hasyiyah al-Qalyubi wa ‘Umairah ‘ala Syarh al-Mahalli
, 3/227
[6]
 Lihat
Tafsir Fath al-Qadir
, 1/583
[7]
 Riwayat Bukhari (7076)
[8]
 Lihat
al-Asybah wa al-Naza’ir
, hlm. 59
[9]
 Lihat
al-Fiqh al-Manhaji,
 2/558
[10]
 Riwayat Ibn Majah (1882), al-Bazzar (10085) dan al-Daruqudtni (3/227). Hadith ini di nilai sahih berdasarkan kitab
Sahih Ibn Majah
 (1539)
[11]
 Lihat
al-Fiqh al-Manhaji
, 2/558
[12]
 Riwayat al-Baihaqi dalam
al-Sunan al-Sughra
 (3/19), dan Imam al-Syafi’ei di dalam kitab
al-Umm
 (8/611)
[13]
 Riwayat al-Tirmizi (1102)
[14]
 Lihat
al-Fiqh al-Manhaji,
 2/558
[15]
 Lihat
al-Fiqh al-Islami wa Adillatuh,
 9/6701-6702
[16]
 Lihat
al-Fiqh al-Manhaji
, 2/562


#2250: Lelaki Memakai Rantai Ketika Berbusana Tradisional

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri.  Saya ingin tahu, anak lelaki saya bakal melangsungkan majlis perkahwinannya tidak lama lagi. Soalan saya, untuk majlis resepsi nanti bolehkah dalam Islam pengantin lelaki memakai perhiasan badan seperti rantai yang lazimnya dipakai ketika berbusana tradisional? Mohon penjelasan Dato’ Seri. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, Islam tidak ada menetapkan sebarang pakaian khusus bagi seseorang Muslim atau Muslimah. Namun, Islam meletakkan prinsip-prinsip terhadap pakaian mahupun perhiasan yang dibenarkan untuk dipakai agar ia selari dengan kehendak agama dan tidak melanggar batasan syarak. Firman Allah SWT:
يَا بَنِي آدَمَ قَدْ أَنزَلْنَا عَلَيْكُمْ لِبَاسًا يُوَارِي سَوْآتِكُمْ وَرِيشًا ۖ وَلِبَاسُ التَّقْوَىٰ ذَٰلِكَ خَيْرٌ ۚ ذَٰلِكَ مِنْ آيَاتِ اللَّهِ لَعَلَّهُمْ يَذَّكَّرُونَ
Maksudnya:
 “
Wahai anak-anak Adam! Sesungguhnya Kami telah menurunkan kepada kamu (bahan-bahan untuk) pakaian menutup aurat kamu, dan pakaian perhiasan; dan pakaian yang berupa taqwa itulah yang sebaik-baiknya. Yang demikian itu adalah dari tanda-tanda (limpah kurnia) Allah (dan rahmat-Nya kepada hamba-hamba-Nya) supaya mereka mengenangnya (dan bersyukur).
”
(Surah al-A‘raf: 26)
Dalam ayat di atas, Allah SWT menegaskan bahawa Dia telah menurunkan pakaian untuk menutupi aurat dan pakaian untuk berhias, dan dua jenis pakaian ini baik untuk digunakan. Akan tetapi pakaian maknawi bagi hati adalah lebih utama dan lebih tinggi darjatnya iaitu ketaqwaan yang dapat memperbaiki hati dengan menjalankan ketaatan kepada Allah. Ia adalah pakaian terbaik bagi seorang Mukmin, kerana ia akan memperbaiki dan melindungi seluruh tubuh. (Lihat
Tafsir al-Madinah al-Munawwarah
, hlm. 487).
Di antara prinsip-prinsip tersebut ialah menutup aurat, lelaki tidak menyerupai perempuan atau sebaliknya, tidak membawa kepada
libas

syuhrah
 (pakaian yang dilihat pelik) dan lain-lain.
Secara secara umumnya agama Islam melarang penganutnya dalam kalangan lelaki untuk menyerupai wanita melalui pemakaian barang perhiasan yang hanya dikhususkan untuk wanita. Dinyatakan di dalam
al-Mausu‘ah al-Fiqhiyyah
 bahawa tiada khilaf dalam kalangan fuqaha’ akan pengharaman bagi lelaki menyerupai wanita dari sudut pergerakan badan, kelembutan kata-kata, perhiasan, pakaian dan lain-lain yang khas bagi wanita dari sudut adat dan tabiat. (Lihat
al-Mausu‘ah al-Fiqhiyyah al-Kuwaitiyyah
, 11/267).
Hal ini adalah berdasarkan riwayat daripada Abu Hurairah R.A bahawa:
أَنَّ رَسُولَ اللهِ صَلَّى اللهُ عَلَيْهِ وَسَلَّمَ  لَعَنَ الرَّجُلَ يَلْبَسُ لِبْسَةَ الْمَرْأَةِ، وَالْمَرْأَةَ تَلْبَسُ لِبْسَةَ الرَّجُلِ
Maksudnya
: “Sesungguhnya
Rasulullah SAW melaknat seorang lelaki yang memakai pakaian wanita, dan seorang wanita yang memakai pakaian lelaki.
”
Riwayat al-Bukhari (5435) dan Ahmad (8309)
Badr al-Din al-‘Aini ketika mengulas hadith di atas menyebutkan, (celaan ini) adalah pada perbuatan orang lelaki menyerupai orang perempuan dari sudut pakaian dan juga perhiasan yang khusus buat orang perempuan seperti memakai serkup kepala, rantai, gelang, gelang kaki, dan juga anting-anting. (Lihat
‘Umdah al-Qari,
 22/41).
Begitu juga Ibn Hajar al-Haitami turut menyatakan bahawa antara bentuk menyerupai wanita adalah memakai perhiasan yang dikhususkan kepada wanita dan yang dilazimi oleh mereka, seperti gelang tangan dan gelang kaki. Adapun cincin maka diharuskan bagi lelaki memakainya. (Lihat
al-Fatawa al-Fiqhiyyah al-Kubra
, 1/261)
Berbalik kepada soalan yang diajukan, perhiasan badan seperti rantai leher adalah perhiasan yang dikhususkan buat wanita sebagaimana yang sudah dimaklumi mengikut adat setempat. Oleh itu, haram bagi kaum lelaki untuk memakai rantai leher sebagai perhiasan.
Menurut Syeikh Mahmud al-Syalabi, setiausaha fatwa di Dar al-Ifta’ al-Misriyyah menyatakan, seorang lelaki yang memakai rantai perak termasuk di bawah perhiasan. Jadi, persoalan berkaitan perhiasan hendaklah dirujuk kepada ‘uruf dan adat setempat.
Seterusnya al-Syalabi menambah lagi, syariat melarang lelaki menyerupai wanita dan wanita menyerupai lelaki, maka jika lelaki memakai rantai perak yang termasuk dalam masalah perhiasan dan masalah perhiasan pula hendaklah dirujuk kepada adat setempat. Jika adat setempat menunjukkan bahawa lelaki berhias dengan rantai tersebut, manakala wanita pula tidak berhias dengannya, maka pemakaiannya (bagi lelaki) adalah dibenarkan dan tidak mengapa. Akan tetapi jika sudah menjadi kebiasaan bahawa ini adalah sebahagian daripada perhiasan wanita, maka dalam hal ini tidak boleh bagi lelaki untuk berhias dengannya kerana dengan memakainya menjadikan lelaki itu termasuk dalam kalangan mereka yang menyerupai wanita, dan ini adalah diharamkan dan tidak dibenarkan.
Begitu juga Syeikh Muhammad Wisam, setiausaha fatwa di Dar al-Ifta’ al-Misriyyah turut menyatakan bahawa rantai perak termasuk dalam perhiasan wanita. Oleh itu, orang lelaki tidak boleh memakainya. Lebih-lebih lagi perkara-perkara berkaitan perhiasan ini tidak termasuk dalam akhlak (sifat dan ciri) kaum lelaki. Beliau menegaskan lagi bahawa rantai itu serupa dengan cincin dan jam tangan. Akan tetapi soal pakaian dan perhiasan mesti mengambil kira ‘uruf setempat, adat dan tradisi. Jadi jika seseorang pemuda itu berada dalam lingkungan atau suasana yang mana menurut adat setempatnya lelaki memakai rantai (dan ia bukan perhiasan khusus buat wanita), maka tidak mengapa memakainya. Namun, jika dia berada dalam lingkungan atau suasana yang mana menurut adat setempatnya menolak perkara itu (pemakaian rantai sebagai perhiasan bagi lelaki), maka beliau berpendapat hendaklah dilarang seseorang pemuda itu daripada memakainya. Allah SWT memerintahkan hal tersebut melalui firman-Nya:
خُذِ الْعَفْوَ وَأْمُرْ بِالْعُرْفِ وَأَعْرِضْ عَنِ الْجَاهِلِينَ
Maksudnya
: “
Terimalah apa yang mudah engkau lakukan, dan suruhlah dengan perkara yang baik, serta berpalinglah (jangan dihiraukan) orang-orang yang jahil (yang degil dengan kejahilannya).
”
(Surah al-A‘raf: 199)
[1]
Selain itu, Syeikh Ahmad Syarif al-Na‘san
[2]
 juga pernah ditanya berkenaan hukum seseorang lelaki memakai rantai perak dan bukannya rantai emas di leher? Beliau menjawab, sesungguhnya dibolehkan bagi lelaki memakai perhiasan daripada perak berupa cincin sahaja, dan tidak boleh bagi lelaki untuk memaki gelang mahupun kalung yang diperbuat daripada perak. Lebih-lebih lagi jika dia berniat melalui pemakaian tersebut untuk menyerupai wanita atau menyerupai orang bukan Islam. Terdapat riwayat daripada Ibn Abbas R.Anhuma, Nabi SAW bersabda:
لَعَنَ اللَّهُ الْمُتَشَبِّهِينَ مِنْ الرِّجَالِ بِالنِّسَاءِ وَالْمُتَشَبِّهَاتِ مِنَ النِّسَاءِ بِالرِّجَالِ
Maksudnya: “
Allah melaknat lelaki yang menyerupai perempuan dan perempuan yang menyerupai lelaki
.”
Riwayat Ahmad (5/56)
Oleh itu, tidak boleh bagi kaum lelaki memakai rantai leher, sekalipun ia diperbuat daripada perak.
[3]
Kesimpulannya
Oleh yang demikian,
kami berpendapat diharamkan bagi lelaki untuk memakai rantai leher sebagai perhiasan, tidak kira ia diperbuat daripada apa pun seperti perak, kain, kulit dan sebagainya.
Hal ini kerana rantai leher pada asasnya termasuk dalam barang perhiasan yang khusus bagi wanita, dan lelaki yang memakainya secara tidak langsung telah termasuk dalam larangan lelaki menyerupai wanita sebagaimana yang sabit dalam nas yang sahih.
Akan tetapi jika rantai itu telah dijahit atau dipinkan pada pakaian busana tradisional lelaki (yang sememangnya termasuk dalam perhiasan khusus bagi kaum lelaki mengikut ‘uruf dan adat setempat) dan rantai tersebut bukannya dipakai dengan cara mengalungnya di leher, maka dalam hal itu kami berpendapat tidak mengapa memakai pakaian tersebut.
  Justeru, ia bertepatan dengan kaedah yang menyebutkan:
الأَصْلُ فِي عَادَاتِنَا الإِبَاحَة حَتَّى يَجِيءَ صَارِفُ الإِبَاحَة
Maksudnya:
 “
Hukum asal dalam perkara-perkara adat kita adalah diharuskan sehinggalah terdapatnya dalil yang mengangkat keharusan tersebut
.”
Hamad al-Hamad ketika mensyarahkan kaedah di atas menyebutkan, adat adalah merujuk kepada kebiasaan manusia dari segi tingkah laku, perkataan dan perbuatan, maka hukum asalnya adalah diharuskan. Sebagai contoh, duduknya mereka di atas lantai atau atas kerusi ketika makan, maka hal ini termasuk dalam perkara adat dan hukum asalnya adalah diharuskan. Begitu juga termasuk dalam perkara adat, seseorang itu makan dengan tangannya, manakala seseorang yang lain pula makan dengan menggunakan sudu, maka hukum asalnya adalah diharuskan. Begitu juga seseorang memakai suatu pakaian dengan cara tertentu, manakala seseorang yang lain pula memakainya dengan cara yang lain, maka hukum asal dalam hal tersebut adalah diharuskan. (Lihat
Syarh Manzumah al-Qawa’id al-Fiqhiyyah li al-Sa‘di
, 3/9).
Sekalipun begitu,
kami juga menyarankan bahawa menjauhi dan tidak memakainya (busana tradisional yang dijahit/dipin bersama rantai) adalah lebih baik dan menenangkan jiwa.
 Hal ini kerana seboleh-bolehnya kita tidak mahu adanya unsur
tasyabbuh
 (penyerupaan) dengan perhiasan wanita, lalu menyebabkan pemakainya (kaum lelaki) terjerumus ke dalam perkara yang dilarang oleh agama. Selain itu, ia juga sebagai mengambil jalan keluar daripada khilaf mereka yang menghukumnya sebagai penyerupaan dengan kaum wanita.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]
 Lihat
https://www.elbalad.news/4522909
. Diakses pada 11 Julai 2023.
[2]
 Beliau sekarang bertugas sebagai khatib di Jami‘ Ahl al-Badr al-Kiram R.Anhum di Halab dan merupakan tenaga pengajar di sana. Biodata penuh beliau boleh dirujuk di
https://www.naasan.net/index.php?page=YXJ0aWNsZQ==&op=ZGlzcGxheV9hcnRpY2xlX2RldGFpbHNfdQ==&article_id=Mjc=&lan=YXI=
. Diakses pada 11 Julai 2023.
[3]
 Lihat
https://www.naasan.net/index.php?page=YWR2aXNvcnk=&op=ZGlzcGxheV9hZHZpc29yeV9kZXRhaWxzX3U=&advisory_id=Mzc4Ng==&lan=
. Diakses pada 11 Julai 2023.
Bertarikh: 13 Julai 2023 bersamaan 24 Zulhijjah 1444 H


#2251: Wanita dalam Iddah Menghadiri Majlis Graduasi Anak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Saya ingin bertanya berkenaan hukum iddah. Suami saya baru meninggal dunia pada 3 Jun 2023. Anak lelaki saya akan bergraduasi pada 19 Ogos 2023 nanti. Anak saya juga merupakan pesakit
Talasemia
. dia sangat berharap saya ada bersama nanti.
Soalan saya adakah saya boleh pergi ke majlis graduasi tersebut? Terima kasih.

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Kewajiban untuk beriddah bagi wanita adalah berbeza bagi mereka yang bercerai dalam keadaan tidak mengandung, bercerai semasa mengandung, atau kematian suami. Bagi mereka yang kematian suami, iddah yang diwajibkan ke atas mereka adalah selama 4 bulan dan 10 hari. Ini jelas berdasarkan firman Allah SWT:
وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا
Maksudnya:
“Dan mereka yang meninggal dunia dari kalangan kalian serta meninggalkan isteri-isteri hendaklah mereka itu (para isteri) menahan diri mereka (beriddah) selama empat bulan sepuluh hari.”
(Surah al-Baqarah: 234)
Berdasarkan ayat ini, para ulama membahaskan perkataan ‘يَتَرَبَّصْنَ’ yang menunjukkan larangan bagi wanita kematian suami untuk berkahwin dengan lelaki lain atau keluar dari rumah sepanjang tempoh iddah
.

(Lihat
al-Jami’ li Ahkam al-Quran
,

3/176)
Tempoh iddah ini juga
thabit
seperti mana dalam hadith yang diriwayatkan daripada Ummu Habibah R.Anha, katanya:
لاَ يَحِلُّ لاِمْرَأَةٍ تُؤْمِنُ بِاللَّهِ وَالْيَوْمِ الآخِرِ تُحِدُّ عَلَى مَيِّتٍ فَوْقَ ثَلاَثٍ إِلاَّ عَلَى زَوْجٍ أَرْبَعَةَ أَشْهُرٍ وَعَشْرًا
Maksudnya
:
“Tidak halal bagi perempuan yang beriman dengan Allah dan hari Akhirat berkabung di atas kematian seseorang melebihi tiga hari melainkan apabila kematian suaminya. Dia hendaklah berkabung selama empat bulan dan sepuluh hari.”
Riwayat al-Bukhari (5024) dan Muslim (1486)
Antara sebab mengapa Islam memerintahkan berkabung untuk tempoh tertentu bagi wanita yang kematian suami adalah:
Untuk menzahirkan kesetiaan
Meraikan hak suaminya yang besar
Perempuan dalam Iddah Menghadiri Majlis Graduasi Anak
Berdasarkan persoalan yang diajukan oleh saudari yang bertanya dan kenyataan yang diberikan perihal keadaan kesihatan anak tersebut, kami dahulukan terlebih dahulu secara ringkas berkenaan penyakit
Talasemia
 ini.
Menurut Kementerian Kesihatan Malaysia menerusi portal rasmi mereka
MyHealth

Talasemia
 adalah penyakit genetik sel darah merah. Pesakit talasemia tidak dapat menghasilkan sel darah merah yang berkualiti dalam kuantiti yang mencukupi. Ini adalah kerana gen yang mengawal penghasilan haemoglobin telah terjejas. Haemoglobin adalah satu protein di dalam sel darah merah yang berfungsi untuk membawa oksigen ke seluruh tisu-tisu di dalam badan kita.[1]
Menjawab persoalan saudari yang bertanya, sekiranya seorang wanita yang beriddah kerana kematian suami perlu keluar dari rumahnya untuk memenuhi hajat keperluan, seperti dikhuatiri akan berlaku mudharat pada anak yang menghidap
Talasemia
 apabila dia bersendirian dan tanpa pengawasan orang lain, maka diberi kelonggaran untuk berbuat demikian.
Hal ini berdasarkan riwayat daripada Jabir bin Abdullah R.Anhuma:
طُلِّقَتْ خَالَتِي ثَلاَثًا فَخَرَجَتْ تَجُدُّ نَخْلاً لَهَا فَلَقِيَهَا رَجُلٌ فَنَهَاهَا فَأَتَتِ النَّبِيَّ ﷺ فَذَكَرَتْ ذَلِكَ لَهُ فَقَالَ لَهَا: اخْرُجِي فَجُدِّي نَخْلَكِ لَعَلَّكِ أَنْ تَصَدَّقِي مِنْهُ أَوْ تَفْعَلِي خَيْرًا.
Maksudnya:
 “Ibu saudaraku yang telah diceraikan mahu keluar memetik kurma. Ketika ibu saudaraku keluar untuk mendapatkan kurma, dia menjumpai seorang lelaki dan menegur perbuatannya itu (kerana keluar semasa iddah). Maka, ibu saudaraku itu datang berjumpa dengan Nabi SAW dan bercerita kepadanya apa yang telah berlaku. Baginda bersabda: Sudah tentu kamu boleh memetik kurma dari pohonnya, supaya kamu boleh bersedekah sebahagian daripadanya atau berbuat baik dengannya.”
 Riwayat Muslim (1438)
Selain itu terdapat riwayat daripada Mujahid R.A, beliau berkata:
اُسْتُشْهِدَ رِجَالٌ يَوْمَ أُحُدٍ فَجَاءَتْ نِسَاؤُهُمْ رَسُولَ اللَّهِ ﷺ وَقُلْنَ، يَا رَسُولَ اللَّهِ ﷺ نَسْتَوْحِشُ بِاللَّيْلِ، أَفَنَبِيتُ عِنْدَ إحْدَانَا، فَإِذَا أَصْبَحْنَا بَادَرْنَا إلَى بُيُوتِنَا؟ فَقَالَ رَسُولُ اللَّهِ ﷺ: تَحَدَّثْنَ عِنْدَ إحْدَاكُنَّ، حَتَّى إذَا أَرَدْتُنَّ النَّوْمَ، فَلْتَؤُبْ كُلُّ وَاحِدَةٍ إلَى بَيْتِهَا.
Maksudnya: “
Ketika beberapa orang sahabat meninggal dunia di medan Uhud, isteri-isteri mereka telah datang menemui Rasulullah SAW lalu berkata: Wahai Rasulullah, kami merasa sunyi bersendirian pada waktu malam, apakah boleh kami bermalam di rumah sahabat-sahabat kami dan apabila menjelang siang kami pulang ke rumah masing-masing? Baginda bersabda: Kamu boleh berbual-bual di rumah sahabat-sahabat kamu sehinggalah kamu mahu tidur, pulanglah ke rumah kamu masing-masing.”
Riwayat al-Baihaqi dalam
al-Sunan al-Kubra
(15512)
Berdasarkan riwayat-riwayat di atas, dapat difahami bahawa wanita dalam tempoh iddah kematian suami dibolehkan untuk keluar dari rumah jika ada keperluan, dengan syarat mereka dapat menjaga peraturan dan adab-adab seperti yang ditetapkan oleh Islam.
Antara adab-adabnya adalah dengan tidak memakai pakaian yang hebat dan berhiasan serta berwangi-wangian seperti wanita yang lain ketika keluar daripada rumah. Hal ini kerana sangat jelas bahawa perbuatan tersebut tidak menzahirkan sebarang penghormatan kepada suaminya yang baru sahaja meninggal dunia.
Para ulama’ telah menyimpulkan berkaitan dengan hukum-hakam
ihdad
 (berkabung), antara lainnya kata mereka:
Bahawa sesungguhnya
ihdad
 wajib ke atas kematian suami untuk menzahirkan rasa dukacita dan menunaikan janjinya. Begitu juga kerana terputusnya nikmat perkahwinan dan bukan semata-mata nikmat dunia tetapi melangkaui akhirat. Ini kerana, nikah menjadi sebab kejayaan mereka di dunia dan akhirat.
Begitu juga pensyariatan
ihdad
 kerana mencegah niat lelaki untuk bersama dengannya kerana kalau dia berhias-hias sudah pasti membawa ke arah itu dan ini tidak dibenarkan sama sekali. (Lihat
Hasyiah Sa’di Jalbi ‘ala Syarh Fath al-Qadir
, 3/291)
Kesimpulan
Kami katakan, dalam situasi yang disebutkan oleh saudari yang bertanya, keluar rumah semasa masih dalam tempoh iddah hendaklah dengan meraikan batasan hukum syara‘.
Hal yang demikian kerana walaupun syara‘ menetapkan agar mereka berkabung dan tidak berhias-hias dalam tempoh 4 bulan 10 hari, ini tidak bermakna mereka perlu mengabaikan aspek kebersihan dan kesihatan diri serta ahli keluarga. Malah mereka wajib menjaga kebersihan dan kesihatan diri serta tempat tinggal sepanjang tempoh iddah dan berkabung itu.
Islam bukan hanya menjaga dan memelihara kebajikan dan hak-hak wanita semasa mereka masih berada dalam tempoh perkahwinan, malah perkara ini berterusan sehingga terbubarnya perkahwinan tersebut sama ada kerana perceraian hidup mahupun kerana berlakunya kematian.
Semoga pencerahan ini dapat memberikan kita kekuatan dalam menegakkan syariat Allah SWT meskipun ketika berlaku kematian suami yang amat dikasihi. Semoga Allah mengampuni dosa kita semua. Amin.
Wallahu a‘lam

[1]
 Lihat

http://www.myhealth.gov.my/talasemia-2/
. Diakses 12 Julai 2023.
Bertarikh: 13 Julai 2023 bersamaan 24 Zulhijjah 1444 H


#2252: Suami Berakhlak Buruk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya sudah 3 tahun berkahwin dan belum dikurniakan anak. Saya mengenali suami melalui satu platform Baitul Muslim tidak lama selepas 2 bulan kami berkahwin. Status pekerjaan suami saya lebih rendah dari saya namun ianya tidak menjadi isu kerana kami dua-dua di bahagian perkhidmatan awam. Selepas kami berkahwin ada banyak sikap suami yang bertentangan dengan saya; makan terlalu banyak, tidak suka mandi, lebih banyak tidur, suka meninggalkan solat, tidak suka bergaul atau bermesra dengan mertua atau ipar duai. Banyak alasan yang diberikan bila saya menegur.
Namun yang lebih menjadi permasalahan ialah sikap tidak mengambil tanggungjawab suami terhadap saya, apabila saya sakit, sehingga perlu meminta ibu hantar ke klinik kerana suami tidak bersungguh-sungguh mahu mahir membawa kereta. Kereta rosak atau servis (saya perlu urus sendiri) – bayaran bil rumah – nafkah bulanan. Mengenai nafkah memang saya sendiri berlapang dada memberitahu suami seberapa pun dia ada walaupun hanya RM50 saya terima. Namun dalam setahun 3 atau 4 kali dia berikan nafkah. Ada dia belikan barang kemas pada awal perkahwinan. Duit perbelanjaan makanan tidak dihulurkan. Jika makan diluar saya yang lebih banyak keluarkan wang. Dia juga banyak berbelanja barang-barang keperluan dia yang tidak perlu.
Banyak membazir dari mengutamakan ekonomi keluarga. Saya sudah banyak kali tegur dan nasihat beliau sehingga saya tidak tahan lagi dengan sikap ambil mudah dan sambil lewa suami. Dipendekkan cerita segala masalah bertambah rumit apabila saya sakit dan selepas berubat, saya dapat tahu rupanya suami didampingi saka. Itu yang membuatkan saya sakit. Saya tidak menyalahkan beliau namun sikap beliau yang tidak serius untuk berubat merumitkan lagi masalah rumah tangga kami. Mohon pandangan Dato’ Seri Dr. Zulkifli. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
وَمِنْ آيَاتِهِ أَنْ خَلَقَ لَكُم مِّنْ أَنفُسِكُمْ أَزْوَاجًا لِّتَسْكُنُوا إِلَيْهَا وَجَعَلَ بَيْنَكُم مَّوَدَّةً وَرَحْمَةً ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ
Maksudnya: “
Dan di antara tanda-tanda kekuasaan-Nya ialah dia menciptakan untukmu isteri-isteri dari jenismu sendiri, supaya kamu cenderung dan merasa tenteram kepadanya, dan dijadikan-Nya di antaramu rasa kasih dan sayang. Sesungguhnya yang demikian itu, benar-benar terdapat tanda-tanda bagi kaum yang berfikir.’”
(Surah al-Rum: 21)
Sayid Qutub dalam
Fi Zilal al-Quran
berkata: “Penjelasan al-Quran yang lemah lembut menggambarkan hubungan lelaki dan perempuan ini dengan gambaran yang amat menarik, seolah-olah gambaran ini diambil dari dalam lubuk hati dan perasaan: “Supaya kamu tenang tenteram bersamanya dan Dia jadikan di antara kamu rasa kemesraan dan kasih sayang.”
Menjawab persoalan di atas, hendaklah suami isteri apabila termetarai sahaja akad nikah menunaikan tanggungjawab sebagai seorang suami dan seorang isteri. Kami kemukakan di sini tanggungjawab suami isteri terhadap masing-masing.
Tanggungjawab Suami Terhadap Isteri
 Mas Kahwin
Hal ini berdasarkan firman Allah SWT:
وَآتُوا النِّسَاءَ صَدُقَاتِهِنَّ نِحْلَةً
Maksudnya: “
Berikanlah mas kahwin (mahar) kepada wanita (yang kamu nikahi) sebagai pemberian dengan penuh kerelaan.”

  (Surah al-Nisa’: 4)
 Nafakah
Di dalam hal ini, Allah SWT berfirman:
 وَعَلَى الْمَوْلُودِ لَهُ رِزْقُهُنَّ وَكِسْوَتُهُنَّ بِالْمَعْرُوفِ ۚ لَا تُكَلَّفُ نَفْسٌ إِلَّا وُسْعَهَا
Maksudnya: “
Dan kewajipan bapa memberi makan dan pakaian kepada para ibu dengan cara makruf, seseorang tidak dibebani melainkan menurut kadar kesanggupannya.”
 (Surah al-Baqarah: 233)
Begitu juga hadis, Rasullullah SAW bersabda:
وَلَهُنَّ عَلَيْكُمْ رِزْقُهُنَّ وَكِسْوَتُهُنَّ بِالْمَعْرُوفِ
Maksudnya: “
Kamu wajib memberi isteri-isteri kamu nafaqah dan pakaian dengan sewajarnya.”
Riwayat Muslim (1218)
 Pergaulan yang baik
Hal ini berdasarkan firman Allah SWT:
  وَعَاشِرُوهُنَّ بِالْمَعْرُوفِ
Maksudnya:
“Dan bergaullah dengan mereka secara patut.”
       (Surah al-Nisa’: 19)
Tanggungjawab Isteri Terhadap Suami
 Taat dalam Perkara Bukan Maksiat
Hal ini berdasarkan firman Allah SWT:
الرِّجَالُ قَوَّامُونَ عَلَى النِّسَاءِ
Maksudnya: “
Kaum lelaki itu adalah pemimpin bagi kaum wanita.”

(Surah al-Nisa’: 34)
Maksud perkataan qiwamah di dalam ayat yang dinyatakan di atas ialah berkaitan kepimpinan dan hak ketaatan.
Tidak Membenarkan Sesiapa pun Masuk ke Rumahnya Tanpa Keizinan dan Keredaan Suaminya.
Hal ini berdasarkan hadis, daripada Jabir bin Abdillah R.A, bahawa Rasulullah SAW bersabda:
 وَلَكُمْ عَلَيْهِنَّ أَنْ لاَ يُوطِئْنَ فُرُشَكُمْ أَحَدًا تَكْرَهُونَهُ
Maksudnya:
“Kewajipan isteri kamu adalah dengan tidak membenarkan sesiapa yang kamu benci masuk ke dalam rumah kamu.”
Riwayat Muslim (1218)
Imam Nawawi Rahimahullah berkata: “Janganlah sama sekali para isteri mengizinkan seseorang yang kamu benci masuk dan duduk di dalam rumah kamu.”
Menjaga Kemuliaan, Maruah dan Harta Suami
Hal ini berdasarkan hadis, Rasulullah SAW bersabda:
  أَلاَ أُخْبِرُكَ بِخَيْرِ مَا يَكْنِزُ الْمَرْءُ الْمَرْأَةُ الصَّالِحَةُ إِذَا نَظَرَ إِلَيْهَا سَرَّتْهُ وَإِذَا أَمَرَهَا أَطَاعَتْهُ وَإِذَا غَابَ عَنْهَا حَفِظَتْهُ
Maksudnya: “
Mahukah kamu, aku tunjukkan sebaik-baik perkara yang disimpan oleh lelaki? Perkara itu ialah seorang isteri yang solehah, iaitu apabila dipandang, menggembirakannya, apabila diperintahkan, mentaatinya, dan apabila suaminya tiada, dia memelihara dirinya dan harta suaminya.”
Riwayat Abu Daud (1664) dan al-Hakim dalam al-Mustadrak, di mana beliau mensahihkannya
Justeru, isu yang berlaku ialah tidak melaksanakan tanggungjawab sama ada dalam keadaan sedar atau jahil serta cuai. Ianya adalah bertentangan dengan kehendak syarak dan sudah pasti akan menghilangkan rasa bahagia serta apa yang diungkapakan dalam al-Quran iaitu memperolehi
mawaddah, rahmah
dan
sakinah.

Selayaknya, puan dan suami bermuhasabah agar masing-masing dapat memperelokkan diri. Dengan cara ini, puan dan pasangan dapat
move on
untuk membina baiti jannati serta mencapai kebahagiaan.
Saya syorkan beberapa langkah yang mungkin boleh pihak puan ambilnya:
Pertama,
lazimi solat berjemaah bersama pasangan, begitu juga kerapkan hadir ke masjid untuk solat.
Kedua,
hadirlah majlis ilmu dengan membawa pasangan dan anak-anak sekurang-kurangnya seminggu sekali dan jika boleh dikerapkan lagi baik.
Ketiga,
hindarilah bersengketa dan bergaduh kerana ia merosakkan hati dan mengeruhkan keadaan di samping menjadikan ketidaktenangan jiwa. Silap-silap membawa kepada stres yang melampau dan tekanan jiwa serta perasaan termasuklah penyakit seperti
anxiety
.
Keempat,
banyakkan zikrullah dan berdoa serta munajat. Antara doa yang pernah kami himpun berdoa Inilah Doaku boleh memberi manfaat kepada puan untuk berdoa.
Kelima,
sentiasalah beristighfar dan bertaubat kepada Allah SWT kerana dengannya akan membuka pintu kebaikan dalam rumah tangga dan juga kehidupan.
Berkenaan dengan penyakit suami puan, rawatilah dia. Sebaik-baiknya mereka yang meruqyah dengan ayat-ayat Allah SWT dan doa yang ma’thur serta tidak bertentangan dengan Islam. Kami juga sarankan agar lazimi membaca al-Mathurat sebagai wirid dan zikir harian pada waktu pagi dan petang. InsyaAllah, akan berlaku sinar kebahagiaan dalam kehidupan puan jika dapat dilaksanakan apa yang kami nyatakan. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 13 Julai 2023 bersamaan 24 Zulhijjah 1444 H


#2253: Mimpi berjumpa Rasulullah SAW

Soalan:
Assalamualaikum Dato’ Seri. Salam Dr kesayangan. Terbaca hari ini ulasan Dr tentang mimpi berjumpa Nabi SAW. Ya Allah Ya Tuhanku, saya juga pernah berjumpa Nabi, bukan hanya Nabi Muhammad SAW tapi juga Nabi Nuh dan Nabi Ibrahim dalam 2 mimpi berbeza dengan jarak hanya beberapa hari. Perasaan gembira itu ada sampai sekarang, setiap kali terkenang memang mudah menitis air mata saya.
Rasa rindu yang amat sangat dan saya teringin sangat bercerita tentang mimpi ini dengan orang-orang terdekat, berkongsi gembira, nak sangat. Tapi saya tahu ianya hanya akan menyebabkan syak wasangka yang buruk, sebab
wallahi
, tiada siapa yang akan percaya sebab saya bukannya ‘baik agamanya’, biasa-biasa dan tiada yang istimewa.
Untuk pengetahuan Dr, ketika berjumpa dengan Nabi Nuh dan Nabi Ibrahim AS, saya hanya melihat mereka dari jauh, di padang rata yang sedikit berbukit. Sekadar itu mimpinya. Saya buat keputusan tidak ambil kisah sangat tentang mimpi itu sebab saya takut itu syaitan yang menyerupai.
Beberapa hari selepas itu, saya bermimpi berjumpa Nabi SAW Dr. dan dekat, Nabi betul-betul berada di depan saya, berpakaian hijau lumut lusuh, rupanya yang sejuk sampai ke hari ini saya ingat. Namum saya kesal kenapa dalam mimpi itu saya tidak pergi peluk Nabi SAW. Dalam mimpi itu, selepas berjumpa Nabi SAW, saya seolah-olah mengepalai satu kumpulan bergerak dan bertakbir kuat. Setakat itu mimpinya.
Ya Allah saya rindu, walaupun mimpi ini sudah lama, saya berharap sangat dapat bermimpi berjumpa lagi dengan Nabi SAW.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sebelum saya memanjangkan jawapan ini, suka saya kemukakan bagaimana sepatutnya sikap kita terhadap mimpi.
Perlunya kita memahami jika ia baik adalah daripada Allah maka bolehlah kita ceritakan sebaliknya jika tidak, ia daripada syaitan, maka hendaklah kita berdoa berlindung daripadanya. Hal ini berdasarkan hadith Nabi SAW, daripada Abu Sa‘id al-Khudri, bahawa dia mendengar Nabi SAW bersabda:
إِذَا رَأَى أَحَدُكُمْ رُؤْيَا يُحِبُّهَا، فَإِنَّمَا هِيَ مِنَ اللهِ، فَلْيَحْمَدِ اللهَ عَلَيْهَا وَلْيُحَدِّثْ بِهَا، وَإِذَا رَأَى غَيْرَ ذَلِكَ مِمَّا يَكْرَهُ، فَإِنَّمَا هِيَ مِنَ الشَّيْطَانِ، فَلْيَسْتَعِذْ مِنْ شَرِّهَا، وَلاَ يَذْكُرْهَا لِأَحَدٍ، فَإِنَّهَا لاَ تَضُرُّهُ.
Maksudnya:
“Apabila seseorang daripada kalian bermimpi melihat sesuatu yang disenanginya, maka sesungguhnya mimpi itu daripada Allah, kerana itu hendaklah dia memuji Allah dan menceritakannya. Dan apabila dia bermimpi melihat sesuatu yang tidak disenanginya, sesungguhnya mimpi itu daripada syaitan, maka hendaklah dia memohon perlindungan daripada keburukannya dan tidak menceritakannya, kerana sesungguhnya mimpi itu tidak akan membahayakannya.”
Riwayat al-Bukhari (6985)
Di sini kami katakan bahawa mimpi yang baik sebagai berita gembira. Inilah yang telah dinyatakan oleh Rasulullah SAW.
Daripada Abu Hurairah bahawa Rasulullah SAW bersabda:
لَمْ يَبْقَ مِنَ النُّبُوَّةِ إِلَّا المُبَشِّرَاتُ. قَالُوا: وَمَا المـُبَشِّرَاتُ؟ قَالَ: الرُّؤْيَا الصَّالِحَةُ.
Maksudnya:
“Tiada yang berbaki daripada kenabian selain berita gembira.” Mereka bertanya: “Apa itu berita gembira?” Baginda menjawab: “Mimpi yang baik.”
Riwayat al-Bukhari (6990)
Saya ucapkan syukur dan tahniah kepada saudara kerana dikurniakan mimpi bertemu Rasulullah SAW dan juga mimpi para nabi. Dalam isu ini, para ulama amat berhati-hati berkenaan dengan mimpi Nabi SAW kerana ia mempunyai kelebihan yang tersendiri dan
special.
Syaitan sendiri pun tidak mampu menyerupakan dirinya dengan Rasulullah SAW. Dengan sebab itu, sifat nabi mestilah benar dan betul sebagai mana yang disebut oleh para sahabat dan dalam kitab seperti dalam kitab
al-Syamail
.
Jika benar sifatnya sepertimana Ibn Abbas selalu bertanya dan jika benar nescaya ia mengiyakan. Ini kerana hadith daripada Abu Hurairah, bahawa Rasulullah SAW bersabda:
مَنْ رَآنِي فِي المَنَامِ فَسَيَرَانِي فِي اليَقَظَةِ، وَلاَ يَتَمَثَّلُ الشَّيْطَانُ بِي». قَالَ أَبُو عَبْدِ اللهِ: قَالَ ابْنُ سِيرِينَ: «إِذَا رَآهُ فِي صُورَتِهِ.
Maksudnya:
“Sesiapa bermimpi melihatku, maka dia akan melihatku dalam keadaan terjaga , dan syaitan tidak dapat menyerupaiku.” Abu ‘Abdillah (Imam al-Bukhari) berkata: Ibn Sirin berkata: “Maksudnya, apabila dia melihatnya dalam rupa bentuk Baginda.”
Riwayat al-Bukhari (6993)
Mimpi Rasulullah SAW dan para nabi merupakan petanda yang baik dalam kehidupan kita. Diharapkannya dengan mimpi tersebut makin beriltizamlah kita dengan agama Allah SWT dan istiqamah. Itulah cara kita berinteraksi dengan mimpi yang baik, untuk meningkatkan amalan soleh, menekuni ilmu dan mencintai Rasulullah SAW dengan mengikut sunnahnya serta sentiasa berselawat ke atas Baginda SAW.
Semoga anda dalam keadaan dirahmati dan diredhai Allah SWT. Akhir kalam, marilah sama-sama kita berdoa:
اللَّهُمَّ إِنَّا نَسْأَلُكَ الْعَافِيَةَ فِي الدُّنْيَا وَالآخِرَةِ ، اللَّهُمَّ إِنَّا نَسْأَلُكَ الْعَفْوَ وَالْعَافِيَةَ فِي دِيْنِنَا وَدُنْيَانَا وَأَهْلِنَا وَمَالِنَا، اللَّهُمَّ اسْتُرْ عَوْرَاتِنَا وَآمِنْ رَوْعَاتِنَا ، اللَّهُمَّ احْفَظْنَا مِنْ بَيْنِ أَيْدِيْنَا وَمِنْ خَلْفِنَا وَعَنْ أَيْمَانِنَا وَعَنْ شَمَائِلِنَا وَمِنْ فَوْقِنَا ، وَنَعُوذُ بِعَظَمَتِكَ أَنْ نُغْتَالَ مِنْ تَحْتِنَا
Maksudnya:
“
Ya Allah, sesungguhnya kami memohon pada-Mu keampunan dan keselamatan (‘afiyat) di dunia dan akhirat. Ya Allah, sesungguhnya kami memohon pada-Mu keampunan dan keselamatan (‘afiyat) dalam agama, dunia, keluarga dan harta kami. Ya Allah, tutupilah aib kami dan berilah ketenteraman di hati kami. Ya Allah, jagalah kami dari depan, belakang, kanan, kiri, dan atas kami. Kami memohon perlindungan dengan keagungan-Mu agar tidak disambar dari bawah kami.”
Bertarikh: 13 Julai 2023 bersamaan 24 Zulhijjah 1444 H


#2254: Penyelesaian Isu Anak-Anak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Bagaimana saya ingin menghadapi anak-anak saya yang membesar dalam keadaan nakal, dan tidak dengar kata? Ada ke tidak petua dalam hal ini?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Anak merupakan anugerah Allah SWT dan ia adalah hibah serta kurniaan daripada-Nya. Firman Allah SWT:
يَهَبُ لِمَن يَشَاءُ إِنَاثًا وَيَهَبُ لِمَن يَشَاءُ الذُّكُورَ
Maksudnya:
“Dia mengurniakan anak-anak perempuan kepada sesiapa yang dikehendakiNya, dan mengurniakan anak-anak lelaki kepada sesiapa yang dikehendakiNya.”
(Surah al-Syura: 49)
Ibn Kathir berkata: “Allah SWT memberitahu bahawa Dia memberi rezeki kepada siapa yang Dia kehendaki dan menahan rezeki daripada siapa yang Dia kehendaki. Tidak ada yang dapat menghalangi apa yang Dia berikan, dan tidak ada yang dapat memberikan apa yang Dia tahan. Dia menciptakan apa yang Dia kehendaki dan memberi anak perempuan kepada siapa yang Dia kehendaki. Al-Baghawi berkata: “Contohnya adalah Nabi Lut, yang hanya diberikan anak perempuan”. Dia juga memberikan anak lelaki kepada siapa yang Dia kehendaki. Al-Baghawi berkata: “Seperti Nabi Ibrahim yang tidak diberikan anak perempuan”. (Lihat
Tafsir al-Quran al-’Azim,
 7/198)
Ada sesetengah ibubapa yang sering berkonflik kerana prestasi anak-anak yang kurang memberangsangkan. Tambahan pula dengan keadaan masa kini yang memerlukan tahap pendidikan yang tinggi dan cemerlang untuk menjamin masa depan yang baik, ia sekaligus memberi tekanan kepada ibubapa untuk melihat anak-anak mereka cemerlang dalam pelajaran.
Justeru, masalah pelajaran anak-anak yang boleh juga menjadi punca tercetusnya konflik di dalam rumahtangga seharusnya diselesaikan bersama-sama dengan bijaksana, bukannya jadi bahan pertengkaran. Ia juga berkaitan dengan kaedah kita mendidik anak-anak, terutama di dalam era yang penuh mencabar masakini. Cara yang berkesan dalam mendidik anak-anak adalah dengan memberikan pendidikan ukhrawi dan duniawi yang seimbang.
Anak-anak dilahirkan dalam keadaan fitrah, tiada dosa. Bila anak diberikan didikan yang baik dia akan menjadi anak yang soleh. Jika anak dibesarkan di tengah-tengah ibubapa yang sering bertengkar atau ibubapa yang berakhlak di luar dari landasan agama, anak itu akan turut bersikap demikian juga. Rasulullah SAW bersabda yang bermaksud:
كُلُّ مَوْلُودٍ يُولَدُ عَلَى الْفِطْرَةِ، فَأَبَوَاهُ يُهَوِّدَانِهِ أَوْ يُنَصِّرَانِهِ أَوْ يُمَجِّسَانِهِ
Maksudnya:
“Anak-anak itu lahir dalam keadaan fitrah. Ibubapalah yang menjadikannya Yahudi, Nasrani, atau Majusi.”
Riwayat al-Bukhari (1385)
Oleh kerana itu, Islam sangat menekankan tentang pendidikan atau tarbiah anak-anak menerusi ibubapa. Ibubapa mesti mencipta norma dan suasana didikan yang baik di dalam rumahtangga. Rasulullah SAW bersabda:
Rasulullah SAW bersabda lagi:
 أَكْرِمُوا أَوْلاَدَكُمْ وَأَحْسِنُوا أَدَبَهُمْ
Maksudnya:
“Hendaklah kamu muliakan anak-anak kamu, dan didiklah mereka dengan adab yang baik (terpuji).”
Riwayat Ibn Majah (3671), al-Baihaqi dalam Syu’ab al-Iman (6/400) dan al-Qadha’i dalam Musnad al-Syihab (1/389).
Dalam riwayat yang lain, daripada Jabir bin Samurah R.A, sabda Rasulullah SAW:
 لأَنْ يُؤَدِّبَ الرَّجُلُ وَلَدَهُ خَيْرٌ مِنْ أَنْ يَتَصَدَّقَ بِصَاعٍ.

Maksudnya:
“Seseorang mendidik anaknya itu lebih baik baginya daripada bersedekah satu gantang’.”
Riwayat al- Tirmizi (1951) dan Ahmad (20970). Dinilai dha’if dalam Dha’if al-Jami’ (4642).
Dalam sebuah hadis yang lain, daripada Abu Hurairah R.A, bahawa Rasulullah SAW bersabda:
إِذَا مَاتَ الإِنْسَانُ انْقَطَعَ عَمَلُهُ إِلاَّ مِنْ ثَلاَثَةٍ: مِنْ صَدَقَةٍ جَارِيَةٍ، وَعِلْمٍ يُنْتَفَعُ بِهِ، وَوَلَدٍ صَالِحٍ يَدْعُو لَهُ.
Maksudnya:
 “Apabila seseorang meninggal dunia, terputuslah semua amalannya kecuali tiga perkara: Amal jariah, ilmu yang bermanfaat dan anak yang soleh, yang berdoa untuknya.”
Riwayat Muslim (1631), Abu Daud (2880), al-Tirmizi (1376) dan al-Nasa’ie (3651)
Justeru, kami katakan bahawa didiklah anak sejak daripada kecil. Berdasarkan amalan para
salafussoleh
 termasuk para sahabat, antara yang dididik kepada anak-anak adalah akhlak yang menjadi tonggak utama keperibadian dan sakhsiah seseorang. Hal ini berdasarkan hadith Nabi SAW, daripada ‘Amru bin Sa’id al-As, sabda Baginda SAW:
 مَا نَحَلَ وَالِدٌ وَلَدًا مِنْ نَحْلٍ أَفْضَلَ مِنْ أَدَبٍ حَسَنٍ
Maksudnya:
“Tiada pemberian seorang bapa terhadap anak-anaknya yang lebih baik daripada (didikan) yang baik dan adab yang mulia.”
Riwayat al-Tirmizi (1952), Ahmad (15403) dan al-Baihaqi (2365).
Anak-anak juga perlu dilatih dan diajar untuk menunaikan ibadat solat bersama dengan orang tuanya agar ia menjadi kelaziman dan kebiasaan apabila sudah mencapai usia baligh. Hal ini berdasarkan hadith Nabi SAW:
مُرُوا أَوْلادَكُمْ بِالصَّلاةِ وَهُمْ أَبْنَاءُ سَبْعِ سِنِينَ ، وَاضْرِبُوهُمْ عَلَيْهَا وَهُمْ أَبْنَاءُ عَشْرٍ ، وَفَرِّقُوا بَيْنَهُمْ فِي الْمَضَاجِعِ
Maksudnya:
 “
Perintahkanlah anak-anak kalian untuk mendirikan solat ketika mereka berumur tujuh tahun dan pukullah mereka (jika mereka tidak mahu melaksanakannya) ketika mereka berumur sepuluh tahun. Dan pisahkanlah tempat tidur di antara mereka.”
Riwayat Abu Dawud (490)
Perkara utama yang perlu ditekankan isu sikap dan sifat ibu bapa serta akhlak yang dipamerkan yang sudah tentu akan membekas pada jiwa anak-anak terutamanya ibu, kerana ia merupakan madrasah yang pertama kepada anak-anak.
Penyair Hafiz Ibrahim berkata:
الأُمُّ مَدْرَسَةٌ إِذَا أَعْدَدْتَهَا

أَعْدَدْتَ شَعْبَاً طَيَّبَ الأَعْرَاقِ
الأُمُّ أُسْتَاذُ الأَسَاتِذَةِ الأُلى

 بَلَغَتْ مَآثِرُهُمْ مَدَى الآفَاقِ
Ibu merupakan sekolah, jika kamu sediakannya
        Sebenarnya kamu menyediakan generasi yang baik akhlaknya
Ibu adalah ketua guru yang tinggi
        Sampai kesannya sejauh ufuk.
(Lihat
Mausu‘ah al-Raqa’iq wa al-Adab,
 hlm. 496)
Seterusnya, perhatikan rakan-rakan yang dia berkawan atau bersahabat. Tunjuk dan pilihlah sahabat-sahabat yang baik dan jarakkannya dari rakan yang tidak baik. Ini kerana, sahabat atau rakan akan mempengaruhi tingkah laku dan peribadi seseorang. Nabi SAW bersabda:
الْمَرْءُ عَلَى دِينِ خَلِيلِهِ فَلْيَنْظُرْ أَحَدُكُمْ مَنْ يُخَالِلْ
Maksudnya:
 “
Seseorang itu mengikut agama rakannya. Maka lihatlah seorang kamu siapa yang dia berkawan.”
Riwayat Abu Daud (4833), al-Tirmizi (2378) dan Ahmad (8398)

Tips Mendidik Anak Nakal
Dr. Norfaezah Md Khalid dari Jabatan Psikologi Pendidikan & Kaunseling, Fakulti Pendidikan, Universiti Malaya menyebut:
Apakah faktor-faktor yang menyebabkan seseorang kanak-kanak itu menjadi nakal? Pertama, pastinya adalah gaya asuhan dan didikan oleh ibu bapa/penjaga di rumah. Keluarga adalah persekitaran pertama apabila seseorang individu itu dilahirkan. Keluarga atau penjaga memainkan peranan yang penting dalam mencorak keperibadian diri seseorang, termasuklah golongan kanak-kanak. Sesetengah ibu bapa, seringkali menurut apa sahaja kehendak anak-anaknya kerana tidak mahu mendengar tangisan dan rengekan berterusan anak-anak mereka. Namun, tanpa disedari keadaan ini akan menjadikan anak-anak itu lebih bersikap suka mengarah, berfikir bahawa semua kehendaknya perlu dan akan dipenuhi.
Ada juga ibu bapa yang tidak konsisten mempamerkan emosi tertentu kepada anak-anak. Misalnya, emosi marah. Ada ibu bapa yang berpura-pura memarahi anak, ada juga yang pada awalnya memarahi anak, kemudian mungkin berasa kasihan, lantas tertawa, dan kembali memujuk anak tersebut. Dalam situasi yang lain, si bapa memarahi dan menegur tindakan anak yang tidak betul, namun datang si ibu untuk membela anaknya. Situasi-situasi ini boleh menyebabkan anak-anak keliru dengan pelbagai bentuk emosi yang dipamerkan oleh ibu bapa dan akhirnya berfikir bahawa tindakan ibu atau bapa yang memarahi mereka itu adalah tidak serius dan hanyalah berjenaka.
Selain itu, segelintir ibu bapa atau orang dewasa juga sering membiarkan tingkahlaku nakal anak-anak mereka kerana beranggapan bahawa anak-anak ini masih kecil dan kenakalan itu adalah normal bagi mereka. Namun, tanpa disedari ada kesan negatif yang mungkin boleh timbul akibat perkara yang dianggap normal ini. Tetapi, bukankah kenakalan ini bagus di mana ia menunjukkan keaktifan dan kebijakan seseorang kanak-kanak? Tidak dinafikan bahawa anak yang ‘nakal’ atau banyak akal ini akan mempunyai lebih banyak pengalaman kerana mereka melalui duniapenerokaan mereka dengan pelbagai percubaan. Mereka bebas untuk mencuba dan mempelajari perkara baharu.
Pada peringkat ini, salah satu tugas perkembangan anak-anak adalah meneroka dunia persekitaran. Kanak-kanak yang berjaya melaksanakan tugas mereka pada peringkat ini membolehkan mereka terus berkembang ke fasa kehidupan yang seterusnya. Namun, sebagai ibu bapa, kita haruslah sentiasa ingat bahawa kanak-kanak ini adalah makhluk kecil yang sentiasa memerlukan bantuan kita sebagai orang dewasa. Meskipun dunia mereka adalah dunia bermain dan meneroka pelbagai perkara, anak-anak ini sebenarnya amat memerlukan bantuan orang dewasa untuk memandu tingkahlaku mereka.
Hal ini termasuklah untuk membezakan apakah yang boleh dan tidak boleh dilakukan, serta penjelasan di sebalik arahan tersebut. Kanak-kanak yang dibiarkan meneroka dunia mereka secara sendiri, bebas tanpa pantauan ibubapa, dibimbangi akan menerapkan pemikiran dan nilai dalam hidup yang tidak tepat. Wujud kemungkinan kebiasaan tingkahlaku yang diamalkan pada peringkat usia kanak-kanak akan dibawa sehinggalah kanak-kanak ini dewasa, yang mana boleh mempengaruhi perkembangan emosi dan personaliti anak-anak ini.
Sebagai contoh, kanak-kanak yang sering merosakkan alat permainan di taman permainan tanpa ditegur dan diberi penjelasan yang sewajarnya oleh ibubapa, boleh menyebabkan kanak-kanak ini membawa sikap dan perbuatan tersebut sehinggalah mereka dewasa. Apabila dewasa, anak-anak ini menganggap tingkahlaku tersebut adalah perkara biasa sehingga membawa mereka ke arah vandalisme. Begitu juga dengan situasi yang lain seperti kanak-kanak yang biasa memukul rakan-rakan semasa bermain atau di dalam kelas, tanpa ada bimbingan sewajarnya akan menyebabkan perbuatan itu sebati dalam diri mereka. Apa yang paling dikhuatiri adalah sikap dan perbuatan tersebut akan mengarah mereka menjadi seorang pembuli apabila meningkat remaja dan dewasa kelak.
Justeru, ibu bapa dan penjaga khususnya haruslah berusaha untuk memahami apakah yang sedang berlaku dalam peringkat usia anak-anak. Terdapat tugas-tugas perkembangan tertentu yang perlu dicapai oleh individu pada setiap peringkat atau fasa

kehidupan. Ibu bapa dan penjaga haruslah bersedia untuk memberi ruang dan bimbingan yang secukupnya kepada anak-anak untuk membolehkan mereka terus berkembang dengan baik dalam masa yang sama mendapat bimbingan tentang perbuatan dan sikap mereka. Pada zaman teknologi serba canggih ini, ibu bapa dan golongan dewasa dapat mengakses pelbagai platform untuk mendapatkan informasi tentang keibubapaan. Maka, carilah ilmu yang boleh dijadikan panduan khususnya dalam mendidik dan membesarkan anak-anak. (Lihat
Fakta dan Mitos Anak Nakal
oleh Dr. Norfaezah Md Khalid)
Akhir kalam, kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 13 Julai 2023 bersamaan 24 Zulhijjah 1444 H


#2255: Doa Untuk Banyak Harta, Anak Dan Diberkati Serta Panjang Umur

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Bolehkah kita berdoa untuk mendapatkan banyak harta, anak dan diberkati hidup serta panjang umur?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
ادْعُونِي أَسْتَجِبْ لَكُمْ ۚ إِنَّ الَّذِينَ يَسْتَكْبِرُونَ عَنْ عِبَادَتِي سَيَدْخُلُونَ جَهَنَّمَ دَاخِرِينَ
Maksudnya: “
“Berdoalah kamu kepadaKu nescaya Aku perkenankan doa permohonan kamu. Sesungguhnya orang-orang yang sombong takbur daripada beribadat dan berdoa kepadaKu, akan masuk neraka Jahannam dalam keadaan hina.
”
Surah Ghafir (60)
Ibn ‘Asyur di dalam tafsirnya menyatakan bahawa ayat ini menjadi dalil bahawa Allah SWT menuntut hamba-Nya untuk berdoa kepada-Nya berkaitan hajat-hajatnya serta ia menjadi dalil akan pensyariatannya dan perkara ini tidak mempunyai khilaf dalam kalangan umat Islam sendiri. (Lihat
Tafsir Ibn ‘Asyur
, 24/183)
Sebaik-baik doa adalah yang ma’thur daripada Nabi SAW dan mengambil dariapda nas al-Quran al-Karim. Berkenaan dengan persoalan saudara, kami nyatakan bahawa ia dibolehkan.
Bahkan Nabi SAW pernah berdoa sepertimana dalam hadith yang antaranya diriwayatkan oleh Imam al-Bukhari daripada Anas bin Malik R.A bahawa Nabi SAW pernah datang menemui Ummu Sulaim (ibu Anas). Ketika itu, Ummu Sulaim mengatakan bahawa Anas (anaknya) sedia untuk menjadi pembantu Nabi SAW. Lalu Baginda mendoakan Anas dalam urusan akhirat dan dunianya. Antara doa Baginda kepada Anas ialah:
اللَّهُمَّ ارْزُقْهُ مَالًا، وَوَلَدًا، وَبَارِكْ لَهُ
Maksudnya:

“Ya Allah, tambahkanlah rezeki padanya berupa harta dan anak serta berkatilah dia dengan nikmat tersebut.”
Riwayat al-Bukhari (1982) dan Muslim (660)
Dalam riwayat lain, disebut bahawa Nabi SAW mendoakan Anas dengan doa:
اللَّهُمَّ أَكْثِرْ مَالَهُ وَوَلَدَهُ ، وَبَارِكْ لَهُ فِيمَا أَعْطَيْتَهُ
Maksudnya:
“Ya Allah, perbanyakkanlah harta dan anaknya, serta berkatilah kurniaan yang Engkau berikan kepadanya.”
Riwayat al-Bukhari (6334) dan Muslim (2480)
Al-Hafiz Ibn Hajar berkata: “Hadith tersebut menunjukkan bolehnya berdoa meminta banyak harta dan banyak anak kepada Allah. Dan hal ini sama sekali tidak menafikan kebaikan akhirat.” (Lihat
 Fath al-Bari
, 4/229)
Imam al-Nawawi berkata: Terdapat beberapa pelajaran yang dapat dipetik daripada hadith ini. Antaranya:
Kemestian terkabulnya doa Rasulullah SAW. Hal ini merupakan tanda kenabian Baginda, di mana pada akhirnya Anas R.A seorang yang kaya harta dan banyak anak cucu serta memperoleh keberkatan.
Keistimewaan-keistimewaan yang dimiliki oleh Anas bin Malik R.A seperti usia panjang, dimuliakan oleh pemerintah Umawi.
Dalil yang menguatkan pendapat sebahagian kalangan yang lebih mengutamakan orang yang kaya daripada orang yang fakir. Manakala pihak yang lebih mengutamakan fakir menjawab dalil ini bahawa Anas tidak hanya didoakan menjadi kaya, tetapi disertakan doa memperoleh keberkatan dalam kekayaannya. Dengan itu, apabila kekayaan itu disertakan dengan keberkatan, maka ia tidak dikhuatiri akan menjadi bencana, fitnah, menjadikan seseorang sombong dan terkena penyakit harta yang lain, yang biasanya terjadi kepada orang-orang kaya.
Panduan tatacara berdoa yang baik daripada Rasulullah SAW di mana jika berdoa untuk urusan yang berunsurkan duniawi, maka hendaklah menggandingkannya dengan doa keberkatan di dalamnnya. Sehingga akhirnya, Anas dan anak-anaknya menjadi orang-orang terbaik dan individu-individu yang berguna kerana memperoleh doa keberkatan daripada Rasulullah SAW. (Lihat
Syarh Sahih Muslim
, 11/404)
Manakala lafaz terakhir berkenaan doa panjang umur adalah menurut riwayat Imam al-Bukhari di dalam kitab al-Adab al-Mufrad, daripada Anas, katanya: “Nabi SAW pernah masuk menemui keluarga kami dan Baginda mendoakan kami.” (Ketika itu), Ummu Sulaim (ibunya) berkata: “Ini (Anas), pembantu kecilmu. Doakanlah kepada Allah untuknya.” Kemudian Rasulullah SAW berdoa:
اللَّهُمَّ أَكْثِرْ مَالَهُ وَوَلَدَهُ، وَأَطِلْ حَيَاتَهُ، وَاغْفِرْ لَهُ.
Maksudnya:

“Ya Allah, banyakkanlah harta dan anaknya. Panjangkanlah umurnya dan ampunilah dia.”
Riwayat al-Bukhari dalam al-Adab al-Mufrad (653), Ibn Sa’ad dalam al-Tabaqat al-Kubra (8451) dan Abu Ya’la (4236).
Hal ini juga sejajar dengan hadith yang diriwayatkan daripada Abi Bakrah RA, katanya: Seorang lelaki telah datang menemui Rasulullah SAW lalu bertanya: “Wahai Rasulullah, siapakah manusia yang terbaik?” Rasulullah SAW menjawab:
مَنْ طَالَ عُمُرُهُ وَحَسُنَ عَمَلُهُ
Maksudnya:
“Sesiapa yang panjang usianya dan baik amalannya.”
Riwayat al-Tirmizi (2330). Imam al-Tirmizi menilai hadith ini sebagai hasan sahih.

Akhir kalam, marilah sama-sama kita sentiasa menjadi hamba yang beribadat kepada Allah SWT, berzikir, beramal dengan amalan yang soleh serta berdoa yang akhirnya menatijahkan ketaqwaan dan kebaikan.
Bertarikh: 13 Julai 2023 bersamaan 24 Zulhijjah 1444 H


#2256: Doa Bismillah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada dengar ada orang membaca “
Bismillahil lazi la ya dhurru…”
 hingga akhirnya. Mungkin Dato’ Seri boleh terangkan adakah di sana dalil untuk kita beramal dengan doa seperti itu?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Doa yang saudara maksudkan ialah:
بِسْمِ اللهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ، وَهُوَ السَّمِيعُ الْعَلِيمُ
Maksudnya:
“Dengan nama Allah yang dengan nama-Nya, tidak ada satu pun yang dapat memberi kemudaratan di bumi mahupun di langit. Dia-lah Yang Maha Mendengar lagi Maha Mengetahui.”
Riwayat Abu Daud (5088), al-Tirmizi (3388), Ibn Majah (3869), al-Nasa’ie dalam al-Sunan al- Kubra (10178) dan Ahmad (446)
Adapun penerangannya kami telah nyatakan dalam buku kami. Antara lain seperti berikut:
Doa ini diriwayatkan oleh Uthman bin Affan R.A. Beliau berkata: “Aku mendengar Nabi SAW bersabda:
مَنْ قَالَ بِسْمِ اللهِ الَّذِي لَا يَضُرُّ مَعَ اسْمِهِ شَيْءٌ، فِي الْأَرْضِ، وَلَا فِي السَّمَاءِ، وَهُوَ السَّمِيعُ الْعَلِيمُ، ثَلَاثَ مَرَّاتٍ، لَمْ تُصِبْهُ فَجْأَةُ بَلَاءٍ، حَتَّى يُصْبِحَ، وَمَنْ قَالَهَا حِينَ يُصْبِحُ ثَلَاثَ مَرَّاتٍ، لَمْ تُصِبْهُ فَجْأَةُ بَلَاءٍ حَتَّى يُمْسِيَ
Maksudnya:
Sesiapa yang membaca: ‘بِسْمِ اللَّهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ، وَهُوَ السَّمِيعُ الْعَلِيمُ’
(“Dengan nama Allah yang dengan nama-Nya, tidak ada satu pun yang dapat memberi kemudaratan di bumi mahupun di langit, Dia-lah Yang Maha Mendengar lagi Maha Mengetahui”) sebanyak tiga kali, maka dia tidak akan ditimpa bala yang datang secara tiba-tiba sehingga subuh. Dan barangsiapa yang membacanya ketika subuh sebanyak tiga kali, maka dia tidak akan ditimpa bala yang datang secara tiba-tiba sehingga petang (malam).”
Riwayat Abu Daud (5088), al-Tirmizi (3388), Ibn Majah (3869), al-Nasa’ie dalam
al-Sunan al-Kubra
 (10178) dan Ahmad (446). Menurut Syeikh Syuaib al-Arna’uth, hadith ini adalah hasan.
Di dalam hadith ini dinyatakan akan kelebihan orang yang membaca doa ini pada awal siang hari dan awal malam hari. Doa tersebut dimulakan dengan menyebut nama Allah bagi memohon perlindungan-Nya daripada segala keburukan yang mana tidak akan memberi mudarat sesuatu pun dengan nama Allah apabila ia diucapkan dengan pegangan yang betul dan niat yang ikhlas. Adapun, kita bukan sahaja memohon perlindungan daripada keburukan di muka bumi sahaja, bahkan juga keburukan dari langit iaitu apa-apa yang turun dari langit. Tambahan pula, Allah SWT bersifat Maha mendengar akan ucapan-ucapan kita dan Allah juga bersifat Maha Mengetahui akan keadaan kita. (Lihat
Tuhfah al-Ahwazi
, 9/234)
Di samping itu juga, tidak memberi mudharat dengan nama-Nya di dalam doa ini juga membawa maksud bahawa penduduk bumi berada di dalam keadaan aman dan selamat disebabkan keberkatan nama Allah  SWT serta keterikatan dengan-Nya. Samalah keadaannya kepada penduduk di langit bilamana mereka melazimi nama Allah SWT dalam setiap perkara. (Lihat
Syarh Hisn al-Muslim
, hlm. 149. Lihat juga
Irsyad al-Hadith Siri ke-463
untuk bacaan lanjut)
Justeru, kami katakan beramallah dengan doa ini kerana kebaikannya amat banyak. Semoga kita sentiasa bergantung kepada Allah SWT dan memohon pertolongan daripada-Nya. Amin. Kami akhiri dengan doa:
رَبَّنَا آتِنَا فِي الدُّنْيَا حَسَنَةً ، وَفِي الْآخِرَةِ حَسَنَةً ، وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
Surah al-Baqarah (201)
Bertarikh: 13 Julai 2023 bersamaan 24 Zulhijjah 1444 H